21:44 / 19.04.2017 2438 pdf Ўқиш режими + -\nҲозирги кунда ахборот коммуникация воситалари кун сайин ривожланиб, янги – янги чўққиларни эгаллаб бораётгани сир эмас. Деярли ҳар бир инсон уяли телефон, компьютер, телевизор шу каби электр жиҳозларига эга. Улардан биз кўпгина ўзимизга керакли бўлган маълумотларни оламиз. Улар кундалик турмушимизнинг бир бўлагига айланиб қолган. Бу жиҳозларни ижобий тарафларини ўйлаб ҳарид қиламиз, лекин салбий томонлари ҳақида ўйламасак керак.\nБизни нурланишлар қамраб олганлигидан ҳабаримиз ҳам бўлмаса керак. Уяли алоқа абонентлари қисман бу масалада тажрибалари бор. Компьютерда ҳам сурункали ишлаганлар бу масалада тушунчага эга. Умуман олиб қараганда барча маиший техникалар нурланиш манбаи бўлиб ҳизмат қилади, десак адашмаган бўламиз, лекин уларнинг таъсир доираси, қуввати, нурланиш коэффциенти ва шу каби омилларга боғлиқ бўлганлидан улар инсон танасига турлича таъсир ўтказади. Қуйида биз сўз юритадиган нурланиш электромагнит майдон асосида вужудга келади. Электромагнит майдоннинг асосий манбалари бўлиб электр узаткич линиялари, электр ўтказгич, маиший электр асбоблар, шахсий компьютерлар, теле ва радио узатувчи станциялар, сунъий йўлдош ва уяли алоқа хизмати, электротранспорт, радар қурилмалари ҳисобланади. Қуйида санаб ўтилган электромагнит манбаини ҳосил қилувчи воситалардан бугунги кунда кўп фойдаланилаётганлари кўриб ўтилади.\nМаиший электрасбоблар: Бу турдаги қурилмаларда нурланиш даражаси қурилманинг русуми, ишлаш режими, ишлаш жараёнидаги истеъмол қувватига (яъни қурилманинг истеъмол қуввати қанча ортиб борса, электромагнит майдоннинг ҳам таъсир доираси шунча ортиб бораверади) ва шу каби омилларга боғлиқ бўлади. Бу каби қурилмаларга кир ювиш машиналари, қаҳва қайнатгич, чанг ютгич, қундузги чироқ, микротўлқин иситгич ва ҳоказолар киради. Бу қурилмаларнинг ичида таъсири юқори ҳисобланадигани микротўлқинли иситгич бўлиб, ундан фойдаланишни бироз камайтиришни ва ҳомиладор аёлларнинг бу каби воситалардан иложи борича фойдаланмасликлари тавсия қилинади.\nКомпьютерлар: Компьютерларнинг асосий соғлиқ учун хавфли бўлган қисми монитор қисми бўлиб, ҳозирда кўпчилик фойдаланувчилар электрон нур трубкали (ЭНТ) монитордан фойдаланишади. Бу турдаги мониторлар LCD (Liquid Crystal Display) мониторларига нисбатан анча хавфли ҳисобланади. ЭНТ мониторда электромагнит ва енгил рентген нурланиш мавжуд. Нурланиш асосан мониторнинг орқа қисмидан чиқади. Экраннинг олд қисми ҳимояланганлидан қатъий назар у ер ҳам нурланишдан тўла ҳимояланмаган. Бу ҳимоя асосан мониторнинг олд исмида ўтирган фойдаланувчининг ҳимоясини таъминлайди. Кўпгина идораларда бир нечта компьютерлардан фойдаланилади. Уларнинг компьютерлари ҳар хил тартибда жойлашган бўлиши мумкин. У ердаги мониторларнинг орқа қисмидаги фойдаланувчининг соғлиғи нима кечади?! Агар уларни орасини бирор - бир мебел билан тўсилган тақдирда ҳам нурланиш бир текисда ўтаверади. Уларнинг орасидаги масофа бир метр, ёки ярим метрни ташкил қилиши мумкин, лекин нурланиш олд томондаги фойдаланувчига нисбатан юқори бўлаверади. Шунингдек, ЭНТ мониторнинг кадрлар алмашиниш частотасининг энг юқори қиймати 85 Гц(Герц) дан ошмайди. Бу борада шифокорлар кўзни толиқмаслиги учун кадрлар алмашиниш частотасини юқорироқ танлашни маслаҳат беради. Бу масаланинг ечими ЭНТ мониторида бироз қийин. Унинг оғирлиги, истеъмол қуввати ҳақида гапирмаса ҳам бўлади. Шунинг учун кўпчилик мутахассислар LCD монитордан фойдаланишни тавсия қиладилар. Бу келтирилган ЭНТ мониторнинг камчиликлари борасида LCD монитор афзал ҳисобланади, лекин унинг ҳизмат қилиш вақти бироз камроқ. Шунингдек у фақат ориганал режимдагина тасвирнинг аниқ кўринишини бера олади. ЭНТ мониторининг яшаш даври 60000 соатни ташкил қилса, LCD мониторники эса 15000 - 20000 соатни ташкил қилади. Бу эса кунига 10 соатдан фойдаланганда ЭНТ монитор ўртача 16-17 йилни, LCD монитор эса 4-5 йилни ташкил қилади. Шунингдек LCD мониторнинг кўриниш бурчаги ҳам ЭНТ мониторга нисбатан кичикроқ. Буни LCD мониторнинг ёнидан қараганда тасвирнинг бузулишига қараб билиб олиш мумкин.\nКомпьютернинг тизимли қисмини олиб қарайдиган бўлсак, у ерда деярли ҳамма нарса нурланишдан ҳимояланган ва унинг ичидаги қурилмалар паст қувватда ишлаганлиги учун у ердан чиқаётган нурланиш кам миқдорда бўлади, қолаверса кўпгина тизимли блокларнинг устки қавати метал билан қопланган. Тизимли блокдаги нурланиш асосан марказий процессор ва электр таъминот қисмида ҳосил бўлади. Интел компаниясининг биринчи микропроцессори электрон ҳисоблагичлар учун мўлжалланган бўлиб, у 2300 та транзистордан ташкил топган. Ҳозирда эса компьютер учун мўлжалланган процессорлари Intel Pentium IV 2ГГц да 42млн, Intel Core 2 Duo да 291млн ва энг сўнги ишлаб чиқарган процессорларида транзиторлар сони 2млрддан ортиб кетган. Бу эса нурланиш манбаини тизимли блокда ҳам тобора ортиб бораётганини кўрсатади.\nТеле ва радиоузатувчи станциялар: Одатда бу турдаги станциялар ахоли яшамайдиган жойларга ўрнатилади, лекин вақт ўтиши билан бу чекка ҳудудлар ҳам ахоли яшаш жойига айланиб бормоқда. Тошкент телеминораси бунга яққол мисол. Бу турдаги станцияларда нурланиш қуввати етарлича баланд ҳисобланади. Бу станция атрофида яшовчи кишиларнинг соч тўкилиши, бош оғриғининг кўп бўлиши бу ердаги электромагнит майдоннинг қуввати юқорилигидандир. Бунга бир неча сантиметрли сим ўтказгични антенна қилиб, телеканалларни ушлаб олиш ҳам мисол бўла олади. Шифокорлар электромагнит майдон юқори бўлган соҳаларда ҳотиранинг пасайиши, иммун танқислиги уйқунинг йўқолиши ва шу кабилар кўп бўлишини таъкидлашади. Шунинг учун уларга ёмғирда сайр қилиш ва шаршара бўйларида кўпроқ дам олиш тавсия этилади. Деярли ҳар бир инсон умри давомида мусбат ионларни ўзига жамлаб юради. Мусбат ионлар манбаи бўлиб телевизор, компьютер ва шу кабилар мисол бўлади. Физика курсидан маълумки, қарама - қарши зарядлар учрашганда нейтрал холатга ўтади. Сув зарралари эса манфий ионлар манбаидир. Демак, инсоннинг бу каби очиқ ҳавода юрганда ва ҳушманзара жойларга борганда қандайдир ўзида енгиллик ҳис этиши шу омилга кўра амалга ошади.\nСунъий йўлдошли ва уяли алоқа хизмати: Бу турдаги станцияларнинг ҳам қуввати юқори ҳисобланади. Сунъий йўлдошли алоқа ҳизматининг қуввати ер сатҳига етиб келгунга қадар камайиб кетади, шунинг учун бу турдаги сигналларни ушлаб олишда параболик антенналардан фойдаланилади. Бу параболик антенна сунъий йўлдошдан келаётган сигналларни кучайтириб беради. Сунъий йўлдошдан келаётган сигналлар ер сатҳига етиб келгунга қадар инсонга таъсир доираси камайиб кетади.\nБугунги кунда бутун дунё бўйича 1,4 млн уяли алоқа база станциялари мавжуд. Уяли алоқа база станциялари ердан бир неча метр баландлик (15-50метр) да ва уяли телефонлар фойдаланувчининг ўзида бўлганлиги учун инсонга таъсири катта. Уяли алоқа хизматининг бир неча турлари мавжуд: AMPS(аналогли), DAMPS(рақамли), CDMA(рақамли), GSM - 900(рақамли), GSM - 1800(рақамли). Ўзбекистондаги уяли алоқа абонентларининг сони 12млн (1. 01. 2009 й. даги маълумотга кўра)дан ортиқ ва уларнинг аксарият қисми GSM тизими остида ишлайди. GSM тизимининг GSM – 1800 тизими остида ишловчи антеннаси GSM - 900 тизимига қараганда камроқ қувват сарфлайди. Шунинг учун GSM - 1800 станцияси GSM – 900 га қараганда камроқ нурланиш ҳосил қилади. Лекин овоз сифати, экологик тозалиги ва инсон соғлигига таъсири камлиги жиҳатидан CDMA стандарти етакчи ҳисобланади. Бу турдаги станциянинг нурланиши GSM – 1800 тизисининг нурланишига қараганда бир неча баробар кам нурланиш ҳосил қилади. CDMA тизимининг уяли телефон аппарати нурланиш қуввати 0,2-0,25Вт ни ташкил қилса, GSM тизимида эса бу кўрсаткич 1-2Втни ташкил қилади. Бу нурланиш қуввати ҳам база станцияларига тушаётган юкламага боғлиқ, яъни юклама база станциянинг хизмат доирасига кирувчи абонентларнинг сонини ифодалайди. Сўзлашаётган абонентлар сони қанча ортса, юклама ҳам шунча ортиб боради. GSM турдаги станцияларнинг нурланиш қувватини камайтириш мақсадида бизнинг юртимизда ҳам GSM – 900 дан GSM – 1800 га ўтиш йўлга қўйилган. Бу база станцияларнинг қувватини электормагнит мослашув маркази назорат қилиб туради, лекин руҳсат берилган нурланиш қуввати ҳам инсон соғлиғига салбий таъсир қилмасдан қолмайди. Кўп қаватли биноларга бу каби база станциялар ўрнатилган ва ўша кўп қаватли биноларнинг юқори қаватида яшовчи фуқаролар бош оғриғи билан кўп касалланишади. Бундай бўлиши табиий, чунки биргина абонентга хизмат қилувчи уяли телефоннинг истеъмол қуввати 2Вт (Ватт)ни ташкил қилса, база станцияси эса бир нечта абонентларга хизмат қилгани учун ундан анчагина кўпроқ (20,40,50,100Вт) қувват истеъмол қилади. База станцияларининг антенналари кундан - кунга алоқа сифатини яхшилаш мақсадида ортиб бормоқда. Бу масала бўйича кўпгина давлатларда қарорлар қабул қилинган ва унга кўра боғча, мактаб, аҳоли яшаш бинолари, шифохоналар ва шу каби жамоат жойларга ўрнатиш ман қилинган.\nҲозирги кунга келиб бутун дунё бўйича уяли алоқа абонентларининг сони 1,9 млрд ни ташкил қилади. Бизнинг юртимизда деярли ҳар икки кишининг бирида уяли телефон мавжуд. У орқали биз сўзлашамиз, СМС, ММС мактублар алмашамиз, интернет ва шу каби кўпгина нарсалардан фойдаланамиз. Уяли телефонидан фойдаланаётган инсонга унинг таъсири 15 сонияга қадар сезилмайди. Агар сўзлашув ва фойдаланиш вақтини оширса унда яққол ўзгариш сезилади, чунки алфа тўлқинлар мия фаолиятини ёмонлаштиради ва ўзининг тўлқин ҳусусиятларини намоён қила бошлайди, яъни хотира, диққатни жам қилиш шу каби омилларга бир оз вақтдагина таъсирини ўтказади. Инсон танасининг электромагнит нурланишларга энг таъсирчан қисми бош қисми бўлиб, айнан шу соҳада сўзлашув олиб борилади. Шунинг учун у инсонда нурланиш жараёни тезлашишини яна ҳам орттиради. Мутахассислар сўзлашув жараёнидаги инсоннинг қон босимини ўлчаганида ҳар хил ёшдагиларда қон босимининг кўтарилишини аниқлаган, лекин шу ёшдагиларнинг ичида 12 ёш атрофидаги болаларда қон босимининг кўтарилиши бироз кўпроқ бўлган. Минг афсуски, ҳозирги кунда уяли телефон фойдаланувчиларининг аксар қисмини ёшлар ташкил қилади. Шуни таъкидлаб ўтиш керакки, дунёда ҳар 20 та инсондан биттаси ушбу мобил алоқа нурланишининг қурбонига айланмоқда. 2000 йилда Жаҳон соғлиқни сақлаш ташкилоти уяли телефонлар зарарига оид Европа парламентига тақдим этган ҳисоботида инсонларнинг саратон касалига чалинишида уяли телефонларнинг таъсири кучли эканини таъкидлаган эди. Немис Nova олийгоҳи мутахассилари камерали ва камерасиз уяли телефонларда электромагнит нурланиши бўйича тест ўтказишганда, камерали телефонларнинг нурланиши содда уяли телефонларга қараганда кўпроқ бўлган. Нурланиш асосан уяли телефондан сўзлашув вақтида чиқади, лекин “кутиш” холатида у нурланишдан буткул халос бўлмайди, чунки уяли телефон база станциясига ўзининг тармоқ доирасида эканлиги, қўнғироқ, СМС ва шу каби маълумотларни қабул қилишга тайёр эканлиги ҳақида ахборот бериб туради. Буни тунда уяли телефонига “Будильник” қўйиб, ёнида олиб ётадиган фойдаланувчилар билиб қўйишлари фойдадан ҳоли бўлмайди. Bluetooth фойдаланувчилари ҳам узоқ вақт давомида ундан чиқаётган бир неча мВт қувват ҳам қулоқ ва мия фаолиятига бевосита таъсири борлигини унутмаслиги керак. Бу каби нурланишларни бутунлай йўқ қилишнинг иложи йўқ, чунки аллақачон уяли алоқа турмушимизнинг бир қисмига айланиб бўлган, лекин ундаги нурланишларни камайтиришнинг иложи бор. Бунда уяли телефоннинг турига, антеннасининг жойлашувига, узатиш қувватига, танасининг материалига, фойдаланилаётган алоқа операторига, уяли телефонни ишлатиш тартибига эътибор бериш керак.\nҲақиқий уяли телефон аппаратининг кўрсатмасида “SAR – specific absorption rate” деган кўрсатма бор. Бу уяли телефоннинг нурланиш қувватининг қийматини кўрсатади. Ҳозирда SAR=0,8 га тенг. 3-4 йил аввал 1,2-1,5 гача бўлган. У қанча кам бўлса шунча яхши бўлади.\nУмуман олганда алоқа операторини танлашнинг аҳамияти йўқдек туюлади, лекин улар ҳар хил қурилмалар, турли қувватдаги антенналардан фойдаланади. Бунда CDMA рақамли уяли алоқа тизими ва база станцияси кўп бўлган операторлар қулай ва кам нурланишли ҳисобланади, чунки уяли телефон ўзининг база станциясидан қанча узоқлашгани сайин ўзидан шунча кўпроқ нурланиш тарқатади.\nУяли телефондан фойдаланиш тартибига келсак, уни сўзлашув вақтидаги “кутиш” холатида қулоқда эмас, балки қўлда ушлаб туриш тавсия қилинади. Метрополитенда, хизмат доирасидан ташкарида, зарур бўлмаса тунда, кераксиз пайтларда ўчириб қўйиш тавсия қилинади. Уни иложи борича қўлда ва ён ҳалтада олиб юриш лозим. Уст кийимнинг ичига солиб юриш тавсия қилинмайди.\nЖамоат жойларида уяли телефондан фойдаланишни кечга сурган мақул, чунки автобус ва одамлар гавжум жойда сўзлашганда фақат бир инсонни эмас бир нечта инсонни электромагнит нурланиш билан уларни зарарлаган бўлади. Шунингдек уяли телефонни ёш болалардан узоқда тутиш керак.\nҲулоса қилиб айтадиган бўлсак, электромагнит нурланишнинг инсон организмининг марказий нерв тизими, иммунитет, эндокринологик тизим, жинсий тизимига ўзининг салбий таъсирини ўтказар экан. Демак, бу каби электрмагнит нурланиш ҳосил қиладиган воситалардан фойдаланишни мўътадил ҳолатга келтириб олсак ҳам ўзимизни ҳам наслимизни соғлигини асраган бўламиз.\n21:43 / 19.04.2017 1744\n21:45 / 19.04.2017 2806\nБисмиллаҳир роҳманир роҳимМуқаддимаОдам болаларини ер юзида халифа қилган Аллоҳ таолога ҳамду санолар бўлсин. Башариятнинг афзали бўлмиш Муҳаммад Мустафо давоми...\n2801 21:36 / 19.04.2017\n2806 21:45 / 19.04.2017\n3972 21:49 / 19.04.2017\n6983 22:44 / 19.04.2017\n45520 11:58 / 10.10.2018\n57879 11:56 / 10.10.2018


Машариповнинг Паненка услубидаги голи Қирол кубоги ғолиблигини тақдим этди - EFFECT.UZ\nБирлашган Араб Амирликлари лига кубоги финал учрашуви бўлиб ўтди. «Шаржа» ўйингоҳида кечган баҳсда «Шабаб Ал-Аҳли» пенальтилар сериясида «Ал-Наср» устидан ғалаба қозонди.\nУчрашувнинг асосий вақтида жамоалар 0:0 ҳисобида дуранг ўйнади. Сўнгра ғолиб пенальтилар сериясида аниқланди. Серияни икки жамоа ҳам муваффақиятсиз бошлади. Жалолиддин Машарипов эса, жамоасининг сўнгги голига муаллифлик қилди.\nЖалолиддин Машарипов БАА Қирол кубоги финалининг энг яхши ўйинчиси деб топилди.\nЖалолиддин Машарипов «Шабаб Ал Аҳли»да ижара асосида тўп тепади. Машвриповнинг жамоаси ОЧЛ гуруҳ босқичида АГМК, «Ал-Ҳилол», «Истиқлол» (Тожикистон) клублари билан ўйин ўтказади.\nTeglar:«Ал-Наср», Шабаб ал-Аҳли


Аввалроқ Ҳарвард университети ва Массачусетс технология институти ҳам ҳукуматни худди шу масала бўйича судга берганди.\nАҚШнинг 17 штати ва Колумбия пойтахт округи талабалар визалари бўйича чеклов чораларини бекор қилишни талаб қилиб президент Дональд Трамп маъмуриятини судга берди.\nАввалроқ президент маъмурияти хорижлик талабалар АҚШда кундузги шаклда ўқиши ёки мамлакатни тарк этишини талаб қилганди. Аксарият университетлар коронавирус пандемияси сабабли яқин келажакда кундузги таълим шаклига қўйилган чекловларни сақлаб қолишни кўзда тутмоқда.\nШтатларнинг даъвосида федерал ҳукуматнинг бу ҳаракати "шафқатсиз, кутилмаган ва ноқонуний" деб баҳоланган. Даъво аризасида айтилишича, маъмуриятнинг бу чораси талабаларнинг ўқишдан четлатилишига ёки эпидемия авжига чиққан паллада хавфли тарзда кундузги таълимнинг йўлга қўйилишига олиб келади.\nСуддан ушбу фармоннинг кучга киришини кечиктириш, сўнгра эса уни бутунлай бекор қилиш ва амалга ошишини тақиқлаш талаб қилинмоқда.\n"Трамп маъмурияти факультетларни халқаро талабаларни сақлаб қолиш ҳамда ўз кампусларида соғлиқни сақлаш ва хавфсизликни таъминлашдан бирини танлашга мажбур қилувчи бу шафқатсиз чорани асослаб беришга ҳам ҳаракат қилмади", - дейилади Массачусетс штати бош прокурори Мора Хилининг штатлар номидан берган баёнотида.\nОммавий даъвода қатнашмаган Калифорния штати ҳамда Ҳарвард университети ва Массачусетс технология институти ҳам ана шундай даъво билан судга мурожаат қилган. Бу масала бўйича дастлабки танлов шу ҳафтада Бостонда бўлиб ўтади.


Kutubxona - Said Anvar. Ota ekkan daraxt (hikoya) / Kiril\nSiz shu sahifadasiz: Said Anvar. Ota ekkan daraxt (hikoya) / Kiril\nМуаллифСаид Анвар Асар номиОта эккан дарахт (ҳикоя)\nТуркумларКутубхона  Xалқлар - Ўзбек/мустақиллик адабиёти Бўлимлар - Миллий адабиёт  Муаллифлар - Саид Анвар  Услуб - Наср Шакл - Ҳикоялар Ёзув - Кирил\nТилЎзб Ҳажм12KBБезатишUzgen (admin@kutubxona.com) Қўшилган2013/07/03 Манбаhttp://www.ziyouz.com/index...\nОта эккан дарахт (ҳикоя)\nҚурбон акани яхши билмайман. Кўпчилик дўстларим ҳам деярли шу фикрда. Билганим, кўришганда «Дарсингни қилдингми?» деб сўрайди. Бу унинг «бола-чақанг тинчми, ишларинг яхшими, кечаги ишларинг битдими», дегани. Xайрлашаётиб ҳам, бўпти яхши бор, соғу саломат бўл, демайди. «Дарсингни қил!» дейди. Яна у киши ҳақида билганим, бировдан ёки унинг қилган хайрли ишидан хурсанд бўлиб кеца, «Боғингга булбул!» деб ҳайқириши...\nҚурбон ака билан бирга Фарғонага борадиган бўлиб қолдик. Машинага ўтиргач, мезбон сифатида, фалон-фалон жойларда бўламиз, фалон-фалон акаларни кўрамиз, дея унга гапира кетдим. Водийнинг энг зўр жойларига олиб бориб, оғзини бир очириб қўяй.\n— Сен ўзинг Қашқадарёда бўлганмисан? — сўради ака.\n— Сени ўзим олиб бораман, — Қурбон ака завқ-шавққа тўлиб сўзлашга киришди. — Қашқадарёжонимда менинг қишлоғим бор. Қишлоқжонимда эса қайрағочим бор — отажоним эккан! Тепаликда, қишлоқ кўринмасдан бурун у кўзга ташланади. Мени кўриши билан япроқларини ҳилпиратиб, «келяпти-келяпти» дегандай бўлиб туради. Шундай бориб қучоқлайман, «Омонмисан, отам эккан қайрағоч» деб ўпаман! У ҳам шохлари, новдалари билан мени қучгандай, елкамга қоққандай, япроқлари билан юзларимни сийпалагандай бўлади! Оҳ, менинг қайрағочжоним! Боғингга булбул!\nБиласанми, отам оламдан ўтган йили таътилга борсам, қайрағоч қуриб қолибди! Шохларида — тириклигидан нишона йўқ! Йиғладим! Тўлиб-тўлиб йиғладим — отам ўлганда ҳам бунчалик йиғламагандим! Укам юпатди, опам юпатди, ўртоқларим юпатди...\nОстини ковлаб, бир ой сув қуйдим! Япроқларига тикилиб бир ой ётдим! Бир ой Xудога илтижолар қилдим! Мўъжиза рўй берди, укажоним, мўъжиза: қайрағоч барг ёзди! Отам эккан қайроғоч кўкариб кетди! Ҳозиргача кўкариб турибди! Бу йил олтмиш бир ёшга кирди қайрағочим!\nОтам ғалати табиатли инсон эди. Адирда ер очиш, боғ қилиш билан қишин-ёзин овора бўларди. Битта дарахти кўкарса ёки гулласа, у раҳматлига байрам эди. Учраган одамни қучоқлаб олиб ўпарди, «Кўкарди, гуллади!» дея ҳаяжонини босолмасди. Қуриган, синган дарахтларни кўрса, чиройли қилиб, арра билан ғўла қилиб кесарди, қишлоққа олиб келиб, уйма-уй юриб тарқатарди. Одамлар унинг бу феълини кўриб «Девонароқ-да», деб қўйишарди. Лекин отам бунга асло эътибор қилмасди. Охирги еттита ғўла тарқатилмай қолиб кетди. Етти дона. Биз етти фарзанд эдик: уч ўғил, тўрт қиз. Отам тўсатдан қазо қилди. Қишлоққа газ келди — ёқилмай қолиб кетди. Отамнинг қўли теккан ғўлалар!\nҚишлоққа боришимни эшитишгач, укаларим ана шу ғўлаларни омбордан олиб чиқиб, отам эккан қайрағоч остига териб қўйишади. Уларга ўтирамиз. Тепамизда отам эккан қайрағоч, япроқлари қўшиқ айтади.\nБу йил баҳорда борсам, қайрағочнинг остидан янги ниҳоллар ўсиб чиқибди! Етти дона! Биттасини сенга бераман — отам эккан қайрағоч Фарғонада ҳам кўкарсин! Ҳе, боғингга булбул!\nҚурбон аканинг ҳикоясини тинглаб, манзилга етганимизни ҳам сезмай қолибмиз. Эшик оғзида кутиб олувчиларни кўриб, кўнглим кўтарилди. Амаким, акам, укаларим... Уларнинг сафида маҳалла оқсоқолини кўриб бироз ажабландим, йўл-йўлакай киргандир-да, деб унча парво қилмадим.\nЎтириш яримламай, оқсоқол мени четга тортди.\n— Чинорни кесмоқчи эдик, Мухтор ака сендан рухсат сўраш кераклигини айтди, — деди чинор томонга ишора қилиб. — Масжиднинг полига тахта қилишмоқчи...\nМен ҳамон Қурбон ака ҳикоясининг таъсирида эдим.\n— Кесаверинглар! — дедим алам билан.\n— Биздан яшириқча нима гаплар бўляпти? — ҳазил аралаш охангда сўради Қурбон ака амаким билан сўзлашганча бизга яқинлашаркан.\n— Бунинг дадаси раҳматли, — амаким тушунтира кетди, — қабристон атрофига Андижондан яқин беш юз туп чинор олиб келиб эктирганди. Азбаройи қабристонни обод қилиш учун. Чинорлар буюм бўлгач, масжид қурамиз дейишиб, маҳалла эҳтиёжи учун кесиб ишлатиб юборишди. Дадасидан эсдалик бўлиб, битта, бир донагина чинор қолди масжид ҳовлисида! Шуни чоллар, «Экканга ҳам савоб, кесганга ҳам савоб», дейишиб, масжидга пол қилишмоқчи!\n— Чинор кесилмайди! Бу рухсат берса ҳам, — ака менга қўлини бигиз қилди, — мен рухсат бермайман! Кесган одамнинг калласини оламан! Шундай деб айтиб қўйинглар ўша чолларингга! Бу гапни ким айтди деса, отасининг қайрағочи бор Қурбон чинорий айтди денглар!\nБиров бир сўз демади.\n— Чинорни кесаверинглар дейсан?! — ака менга яна юзланди. — Отангнинг қўли теккан чинорни-я! Юртим дейсан, ватанпарварлик деб кўкрагингга урасан, кесаверинглар эмиш! Сен томошабин бўлиб тураверасан! Тўрт юзу тўқсон тўққизтаси кесилиб кетибди, сен қараб туравердингми, қанақа ўғилсан ўзи!? Бундай бузғунчилар, бугун чинорни кесишади, эртага отанг қурган иморатни портлатишади, индинга отанг ётган қабрни ковлаштиришни бошлашади! Қарабсанки, отангдан ном-нишон йўқ!\nСигаретни чуқур-чуқур тортдим, аммо Қурбон аканинг кўзига қаролмадим.\nАка поли чала-чулпа артилиб, деворда осилган гилам олиниб, ерга солиниб, устига уч-тўртта кўрпача ташланган — биз меҳмонларга аталган хонага кириб кетди.\nМезбонлар билан шунчаки хайрлашдик. Xонага кирганимда Қурбон ака ухламаганди: тескари томонга ўгирилиб, кўрпани устига тортди.\n— Бирор нарса керак эмасми? — деб сўрадим.\n— Дарсингни қилдингми? Ухла! — деди саволимга жавобан.\nУхладим. Тушимга Чингиз оғанинг «Биринчи муаллим»идаги қўш дарахт кирибди. Улар шамолда тебраниб, чапак чаларди. Лекин дарахтларнинг қарсаклари мени масхара қилаётгандай эди.\nЭрталаб Қурбон акани ҳовлидаги арчага тикилганча чўнқайиб ўтирганини кўрдим. Ёнида укаларим.\n— Мана шу томонда кимнинг уйи бор? — сўради у қўли билан ишора қилиб.\n— Мени, акамни, — укам жавоб қилди.\n— Энди мана бу арчага қара,— Қурбон ака укамга ишора қилди. — Шохларига қара — бармоқларга ўхшайдими? Арча қучоғини ёзиб сизлар томонга талпинаётганга ўхшамайдими?\nАрчага ҳайратланганча тикилиб қолдик. Дарвоқе, арча ака айтган ҳолатда турарди. Биз сўзсиз эдик.\n— Отанглар, «Ўғилларим, мени унутмадиларингми? Сизларни жуда-жуда яхши кўраман!» демаяптими? — деди яна Қурбон ака.\n— Деяпти! — деди укам юзига юмалаган ёшни артаркан.\n— Шу арчанинг бир япроғи узилса, битта шохи синса, унга бир гард юқса — отангнинг юзига лой чаплаган, номини унутган бўласанлар — ота эккан дарахт бу! Оталаринг бу! Чинор билан арча сизларнинг биродарларинг, укаларинг. Уларни ҳам оталаринг эккан! — Қурбон ака ҳар бир сўзини таъкидлаб айтди-да, нари кетди.\nБиз — ака-укалар, мезбонлигимизни ҳам унутиб, арчага тикилганча узоқ туриб қолдик.\n"http://www.kutubxona.com/wiki/index.php?title=Said_Anvar._Ota_ekkan_daraxt_(hikoya)_/_Kiril&oldid=11575" dan olindi\nTurkumlarAsarlarOʻzbek mustaqillik adabiyotiMilliy adabiyotSaid AnvarNasrHikoyalar\tAdabiy Shakllar


Русланбек Давлетов Америка юристлари ассоциацияси президенти...\n17.10.2018 18:36 0 183\nБугун, 17 октябрь куни Адлия вазири Русланбек Давлетов юртимизга вазир таклифига биноан ташриф буюрган Америка юристлари ассоциацияси (ABA) президенти Роберт Карлсон билан учрашди. Бу ҳақда вазирлик матбуот хизмати хабар берди.\nТашрифдан кўзланган асосий мақсад — Ўзбекистон Республикасининг ҳуқуқни муҳофаза қилувчи ва бошқа органлари фаолияти билан танишиш, шунингдек, суд-ҳуқуқ соҳасидаги сўнгги ижобий ислоҳотлар юзасидан масалаларни муҳокама қилишдан иборат.\nЎз навбатида Роберт Карлсон Адлия вазирлиги фаолияти билан яқиндан танишиш имконияти учун миннатдорлик изҳор қилди. У мамлакатда қонун устуворлиги, адлия ва инсон ҳуқуқларини ҳимоя қилиш соҳасидаги ижобий ўзгариш ва ислоҳотларни алоҳида қайд этди.\nШунингдек, Ўзбекистон Республикаси Адлия вазирлиги томонидан ABA президентининг Бош прокуратура, Олий Мажлис ҳузуридаги Қонунчилик муаммолари ва парламент тадқиқотлари институти, Судьялар олий кенгаши, Адвокатлар палатаси, Ўзбекистон Республикаси Савдо-саноат палатаси ва Тошкент давлат юридик университети раҳбарияти билан учрашувлари ташкил этилди.\nМаълумот учун, ABA АҚШнинг йирик ва нуфузли жамоат ташкилоти ҳисобланади. 400 мингдан зиёд амалиёт ўтаётган юристлар, судьялар, давлат прокурорлари, адвокатлари, нотариуслари, илмий доира ва бошқа юридик касб вакиллари ассоциация аъзолари ҳисобланади.\nАҚШ адлия вазири\nТаҳлил 51 дақиқа олдин


Меъда жиғилдон қайнаши даволаш 10 та супер йоли - DAVOLASH\nАвтор Davo На чтение 4 мин Просмотров 71 Опубликовано 12.01.2022\nШИФОКОР КЎРСАТМАЛАРИ Меъда жиғилдон қайнаши Текшириш\nМуолажа Меъда жиғилдон қайнаши\nТАБИИЙ ВОСИТАЛАР Меъда жиғилдон қайнаши Халқ табобати рецептлари (дамламалар)\nМеъда жиғилдон қайнаши тўш ортида ёки қорин усти томонда жизиллаш сезилиши, кўпинча тепада ҳалқумгача ёйилади, аччиқ меъда суюқлиги (ҳазм бўлмаган овқат ва хлорид кислотаси)нинг қизилўнгачга келиб тушиши сабаб бўлади. Ошқозондаги чиққан овқатнинг қайта қизилўнгачга чиқишга халақит берувчи қуйи\nсфинктери фаолиятидаги иллат туфайли юзага келади.\nЖиғилдон қайнаши қизилўнгач ва меъда касалликларинингасосий кўринишларидан бири ҳисобланади (қ. Яра касаллиги, Эзофагит). Гоҳо жиғилдон қайнаш ҳоллари овқатда аччиқ, шўр ёки\nконсерваланган маҳсулотларни истеъмол қилгандан ва аччиқ алкоголни меъёрдан ортиқ ичгандан кейин содир бўлиши мумкин.\nЖиғилдон қайнаши чўзилиб кетганда шифокорга мурожаат қилиш керак.\nБорди-ю, жиғилдон қайнаши устига яна қусилса, унда қон\nизлари кўринса, «тез ёрдам» чақириш керак.\nШИФОКОР КЎРСАТМАЛАРИ Меъда жиғилдон қайнаши\nЖиғилдон қайнаши доимий ёки тез-тез содир бўлса, меъда ва қизилўнгачни текширтириш зарур. Шу мақсадда шифокор қуйидагиларни тайинлаши мумкин:\n• ошқозон ширасининг кислоталилигини текшириш (меъда\nзонди ёки экспресс-тест);\n• қизилўнгач ва меъдани рентген қилиш ва ҳоказо;\nЖиғилдон қайнаши муолажаси шунга олиб келувчи асосий касалликни даволаш, парҳезга риоя қилиш ва дорилар ичишдан иборат.\nПарҳез. Озуқадан нордон мевалар, ёнғоқлар, сабзавотлар ва уларнинг сувлари, пиёз, саримсоқпиёз, қалампир, қора қаҳва, серёғ маҳсулотлар, ичакда ел пайдо қилувчилар (дуккаклилар,\nбош карам, гоҳо картошка, банан ва ҳоказо), янги узилган нон, шоколад, меъда шираси секрециясини оширувчи маҳсулот ва таомлар тузлама карам, бодринг, қаттиқ гўшт, балиқ\nва замбуруғ шўрваси, қовурилган нарсалар, аччиқ зираворлар (хантал, кетчуп ва ҳ.к.)ни чеклаш ёки истисно этиш жиғилдон қайнашини камайтиради ва ҳ.к.\nАлкоголь ичимликлар, жумладан, пиво, шампан ва оқ мусаллас, шунингдек, ҳар қандай алкоголсиз газланган ичимликлар истеъмолини чеклаш ёки тақиқлаш керак. Улар меъда ичи босимини оширади, меъдада зардоб тўпланишига сабаб бўлади, катта миқдордаги этиль спирти ошқозондаги зардобни қизилўнгачга чиқариб ташланишига имкон беради.\nТансиқ ва серёғ овқатларни кўп емаслик керак. Овқатни озоздан ва тез-тез истеъмол қилиб туриш лозим. Овқатланиб бўлгач, гавдани олдинга бирдан ва чуқур эгиб юбормаслик ва овқатлангандан кейин 2 соат ўтмагунча ётмаслик, яхшиси, 15-20 дақиқа тоза ҳавода юриш мақсадга мувофиқ.\nОвқатлангандан сўнг қоринни камар билан қисиб боғламаслик керак. Охирги овқатланиш уйкуга ётишдан 3 соат олдин ейилса яхши. Тунги «тамадди»дан\nвоз кечмоқ лозим. Жуда иссиқ ёки совуқ овқат, шунингдек, овқатлар оралиғида суюқликлар ичиш тавсия этилмайди.\nДори воситалари. Ошқозон шираси кислотасини мўътадиллаштирувчи дорилар тайинланади: Алтацид • Альмагель • Гастрацид • Маалокс • Маалукол • Рутацид • Тальцид.\nТАБИИЙ ВОСИТАЛАР Меъда жиғилдон қайнаши\nЯрим стакан қайнатилган сувга ой давомида аир илдизи кукунидан дамлаб ичилса, узоқ вақтдан бери қийнаб келаётган\nжиғилдон қайнаши таққа тўхтайди.\nОқ болут (акация) шохи 50 гр тиббий спирт 70 % ли 500 мл. 1 ҳафта қоронғи жойда сақланади ва у билан вақтивақти билан чайқаб турилади. Меъда шираси кислоталилиги ошиб кетиши оқибатида юзага келувчи кекирик чоғида 1 ошқошиқ сувга 10 томчисини қўшиб кунига 3 маҳал ичилади.\nМаржумак ёрмасини жигарранг тусга киргунча қовурилади ва туйиб\nкукунга айлантирилади. Кунига 3-4 маҳал 1-2 гр дан ичилади.\nЖиғилдон қайнашини 2-3 қошиқ картошка суви бартараф этади.


Эркин кураш: қирғизистонлик полвонлар Туркияда олти медални қўлга киритишди - oqbura\nЭркин кураш: қирғизистонлик полвонлар Туркияда олти медални қўлга киритишди\nСўнгги йилларда курашнинг турли йўналишларида қирғизистонлик полвонлар фаоллик кўрсатишмоқда.\nҚирғизистонлик спортчилар Туркияда ўтган кураш бўйича «Yasar Dogu-2022» анъанавий халқаро турнирида олти медални қўлга киритишди. Бу ҳақда Қирғизистоннинг кураш федерацияси хабар қилди.\nСпорт мусобақалари 24-27-февралда Истанбул шаҳрида бўлиб ўтди. Бу ўйинлар саралаш мусобақалари ҳисобланиб, ғолибларга йирикроқ жаҳон миқёсидаги спорт мусобақаларига йўлланма беради.\nЭркин кураш бўйича мусобақада иштирок этган қирғизистонлик курашчи, 57 килограммлик вазн тоифасидаги Алмаз Сманбеков финалда грузиялик рақиби Бека Бужиашвилини мағлуб этиб, олтин медални қўлга киритди.\nПолвон йигитларимиз республика шаънини муносиб ҳимоя қилишди.\nШунингдек, мусобақада кураш майдонига чиққан қирғизистонлик спортчилар Улуқбек Жолдошбеков (61 кг), Исламбек Орозбеков (74 кг), Арсалан Будажапов (70 кг) бронза медали соҳибига айландилар.\nАввалроқ, мазкур мусобақаларда қирғизистонлик курашчи қизларимиздан Айпери Медет қизи 76 кг вазнгача бўлган тоифада курашиб, олтин медални қўлга киритган. У финал босқичида австриялик спортчи Мартина Куэнцни 6:4 ҳисобида мағлуб этди. Токиода ўтган Олимпиадада ҳам Айпери ўз маҳоратини кўрсатган, лекин у ердан медалсиз қайтган эди.\nЁш Айперининг юлдузи энди порлай бошлади.\nЖаҳон чемпиони, Токиодаги Олимпиаданинг (2021) бронза медали соҳибаси Мээрим Жуманазарова эса 68 кг вазнда кумуш совринга эга бўлган. У финал мусобақасида нигериялик курашчи Блессинг Оборудуду билан курашиб, 3:0 ҳисобида мағлуб бўлиб қолди.\nМээримдан ҳали устозлари ва мухлисларининг умиди катта.\nЖуманазарова биринчи мусобақада россиялик спортчи Татьяна Смолякни мағлуб этиб, ярим финалга ўтган. Ярим финалда эса Россиянинг яна бир спортчиси, таниқли Ханум Велиева устидан ғалаба қозониб, финалга ўтган эди.\nАфсуски, бу сафар Қирғизистон спорти юлдузи, Токиодаги Олимпиаданинг кумуш медали соҳибаси Айсулуу Тинибекованинг омади чопмади. Истанбулдаги мусобақаларда у биринчи курашдаёқ ғалабани бой бериб қўйди.\n2021-йили ўтган “Yasar Dogu” халқаро турнирида 11 нафар қирғизистонлик курашчи иштирок этиб, ватанга беш медаль билан қайтган эди.\nЮсуф Муҳаммад, Оқбура, Бишкек.\nСуратлар “Кабар” агентлиги сайтидан олинди\n“Қайнонам, бола керак бўлса ўзинг даволан, менда пул йўқ”, деди\nҚирғизистон ва бошқа минтақа давлатлари фуқаролари Украинани тарк этмоқдалар


Портлаш қурбонлари сони ортмоқда\n05 декабр 2021, Тошкент вақти: 07:36\nБағдод марказида содир этилган иккита кучли портлаш оқибатида камида 74 киши нобуд бўлди.\nПортлашлардан бири пойтахтдаги Адлия вазирлиги биноси олдида иккинчиси эса Бағдод ҳокими қароргоҳи ёнида содир этилди.\nПортлашларда 100дан зиёд фуқаро тан жароҳати олди, биноларга эса жиддий шикаст етказилди.\nВоқеа жойида қутқарувчилар хизмати портлаш оқибатларини бартараф этмоқда. Мамлакат Бош вазири Нурий ал-Маликий бугунги фожеа жойини кўздан кечирди.\nБағдоддаги портлашлар учун масъулиятни ҳозирча ҳеч ким ўз зиммасига олгани йўқ. Бироқ расмийлар бугунги зўравонликларда Ал-Қоида ва фаолияти таъқиқланган Баас партиясининг қўли борлигини таҳмин қилмоқдалар.


NUR-SULTAN. Kazinform – Қозоғистоннинг энг йирик учта шаҳрида – Алмати, Чимкент ва Нур-Султанда учинчи чоракда ўқувчилар масофадан туриб ўқишади. Бу ҳақда мамлакат Таълим ва фан вазирлигининг Мактабгача ва ўрта таълим қўмитаси раиси Гулмира Каримова маълум қилди, дея хабар беради Kazinform мухбири.\nQYZYLORDA. Кazinform - Қорқит Ата номидаги Қизилўрда университети олимлари гуруч қобиғидан биочар ва кремний диоксиди олиш технологиясини ишлаб чиқди, дея хабар беради Kazinform Та’лим ва фан вазирлигига таяниб.\nҚозоғистонда хизмат вазифасини бажариш чоғида ҳалок бўлган полиция ходимларининг фарзандларига грантлар берилади\nNUR-SULTAN. Кazinform - Хизмат вазифасини бажариш чоғида ҳалок бўлган полиция ходимларининг фарзандларига грантлар ажратилади. Бу ҳарбийлар, ҳуқуқ-тартибот идоралари ва махсус давлат органи ходимлари фарзандларига нисбатан қўлланиладиган чорадир, дея хабар беради Кazinform Almatyapat Тelegram-каналига таяниб.\nҚозоғистонда 5 та хорижий университетнинг филиаллари очилади\nNUR-SULTAN. Kazinform – Қозоғистон таълим ва фан вазири Асхат Аймағамбетов Президент топшириқларини бажариш бўйича қандай ишлар амалга оширилишини айтди, деб хабар беради Kazinform.\nNUR-SULTAN. Кazinform - Қозоғистонда ижтимоий соҳа ходимларининг маошларини босқичма-босқич ошириш давом этмоқда. 2022 йил 1 январдан ўқитувчилар ва ижтимоий соҳа ходимларининг иш ҳақи 25 фоизга, тиббиёт ходимларининг ўртача иш ҳақи 20-30 фоизга ошди, деб хабар беради Kazinform Меҳнат ва аҳолини ижтимоий ҳимоя қилиш вазирлиги матбуот хизматига таяниб.\nЎқувчиларнинг қишки таътили узайтирилди – ҚР Таълим вазирлиги\nNUR-SULTAN. Kazinform – Қозоғистонда мактаб ўқувчиларининг қишки таътили узайтирилди. Бу ҳақда ҚР Таълим ва фан вазирлиги матбуот котиби Молдир Абдуалиева маълум қилди, деб хабар беради Kazinform мухбири.\nҚозоғистонда Россиянинг етакчи ОТМлари филиалларини очиш режалаштирилган\nNUR-SULTAN. Kazinform - Қозоғистон Республикаси Таълим ва фан вазирлиги Давлат раҳбари топшириғига биноан Қозоғистонда етакчи хорижий университетларнинг филиалларини очиш бўйича иш олиб бормоқда, дея хабар беради Кazinform Таълим ва фан вазирлиги матбуот хизматига таяниб.\nҚозоғистонлик 50 нафар энг яхши олимнинг ҳар бири 6 миллион тенге билан тақдирланди\nNUR-SULTAN. Кazinform - «Энг яхши илмий ходим – 2021» мукофоти натижалари эълон қилинди, дея хабар беради Kazinform ҚР Таълим ва фан вазирлигига таяниб.\nQS EECA маълумотларига кўра, энг яхши университетлар рейтингига Қозоғистоннинг 34 та университети киритилди\nNUR-SULTAN. Кazinform - Буюк Британиянинг QS EECА агентлиги талқини бўйича Қозоғистоннинг 34 та университети энг яхши университетлар рўйхатига киритилди, дея хабар беради Кazinform Қозоғистон Республикаси Таълим ва фан вазирлиги матбуот хизматига таяниб.\nҚозоғистонда магистратурага илк ўтказилган қишки танловда 945 абитуриент грант соҳиби бўлди\nNUR-SULTAN. Kazinform - Қишки танлов якунларига кўра магистратура босқичи учун таълим гранти соҳиблари рўйхати эълон қилинди. 945 нафар қозоғистонлик давлат грантини қўлга киритди, дея хабар бермоқда Kazinform ҚР Таълим ва фан вазирлигига таяниб.\nЖорий йилда Қозоғистоннинг магистратура ва докторантура йўналишларига қанча ватандош ўқишга кирди\nNUR-SULTAN. Кazinform - Жорий йилда 132 нафар ватандош стипендия дастури бўйича Қозоғистон ОТМларига ўқишга қабул қилинди. Бу ҳақда Қозоғистон Бош вазири ўринбосари Ерали Тоғжанов Мажилис депутатлари саволига жавобан маълум қилди, дея хабар беради Kazinform мухбири.\nВатандошлар Миллий ягона тест топширмасдан қандай қилиб Қозоғистон ОТМларига киришлари мумкин\nNUR-SULTAN. Кazinform – Ватандошлар(чет эллардаги этник қозоқлар) Қозоғистон ОТМларига Миллий ягона тест синовидан ўтмасдан ўқишга киришлари мумкин. Бу ҳақда Қозоғистон Бош вазири ўринбосари Ерали Тоғжанов Мажилис депутатлари саволига жавоб берар экан, маълум қилди, дея хабар беради Kazinform мухбири.\nҚозоғистонлик ўқувчилар рекордни янгиладилар: Жаҳон Олимпиадаларида 26 та медални қўлга киритишди\nNUR-SULTAN. Кazinform - Бу йил қозоғистонлик ўқувчилар ўтган йиллардаги рекордни янгилаб, жаҳон Олимпиадаларида 26 та медални қўлга киритишди, деб хабар беради Кazinform мухбири.\nҚозоғистондаги олий ўқув юртлари 4 гуруҳга бўлинади\nNUR-SULTAN. Kazinform – ҚР Бош вазири ўринбосари Ерали Тоғжанов Мажлис вакилларининг депутатлик саволига берган жавобида олий ўқув юртларни таснифлашнинг янги модели жорий этилишини маълум қилди, деб хабар беради Kazinform мухбири.\nҚорақалпоғистонлик ўқувчи АҚШ университетларининг 297 минг долларлик грантини қўлга киритди\nNÓKİS. Kazinform – Қорақалпоғистоннинг Нукус шаҳридаги президент мактабининг 11-синф ўқувчиси Арислан Қалбаев АҚШ университетларининг 297 минг долларлик грантини қўлга киритди, деб хабар беради Kazinform мухбири.\nХорижда кадрлар тайёрлаш бўйича ҚР комиссияси йиғилиши бўлиб ўтди\nNUR-SULTAN. Кazinform - Қозоғистон Республикаси Давлат котиби Қиримбек Кушербаев раислигида Хорижда кадрлар тайёрлаш бўйича Республика комиссиясининг навбатдаги йиғилиши бўлиб ўтди.\nҚозоғистонлик ўқувчилар жаҳон олимпиадаларида 26 медални қўлга киритди\nNUR-SULTAN. Kazinform – Бу йил қозоғистонлик ўқувчилар жаҳон олимпиадаларида 26 медални қўлга киритди, деб хабар беради Kazinform ҚР Таълим ва фан вазирлиги матбуот хизматига таяниб.


Чунончи, пойтахт ЙҲХБнинг ОАВ билан ишлаш бўлими бошлиғи Зоир Сайдалиевнинг маълумотларига кўра, йўл ҳаракати хавфсизлигининг тезкор видеокузатув тизими билан жиҳозланиши режалаштирилган шаҳарнинг барча 120 чорраҳаси тўлиқ тайёр бўлиб, уларда видеокузатув олиб борилаяпти. Мазкур тизим тўлиқ ҳажмда ишлатилишига расман рухсат берувчи тегишли меъёрий-ҳуқуқий ҳужжат эълон қилиниши билан автотранспорт воситалари эгалари ёзилган жарималар ва кўрсатмалар қайд этилган билдириш хатларини ола бошлайдилар.\nЗ.Сайдалиев қайд этганидек, янги тизим ёрдамида аниқланган қоидабузарликлар учун жарималарни ундириш механизми қуйидагича бўлади:\nвидеокузатув тизими қоидабузарлик ҳақидаги ахборотни ахборот марказига беради;\nахборот маркази уч кунлик муддатда автотранспорт воситаси эгасига – у рўйхатдан ўтган манзилга хабарни жўнатади;\nЙҲҚ бузувчиси 60 календарь кун давомида унга ёзилган жаримани тўлаши шарт;\nқоидабузарлик рўйхатдан ўтказилган кундан бошлаб 61 кунда тўлов тўланмаган тақдирда қоидабузарнинг автомобили жарима майдончасига юборилади.\nМатбуот анжуманида қатнашган журналистларни тизим ишлашига рухсат берувчи расмий ҳужжат чиққунига қадар қайд этилган қоидабузарликларга нисбатан жарима чоралари қўлланиш-қўлланмаслиги ҳақидаги савол қизиқтирди. ЙҲХБ вакили бу саволга жавоб ҳам ўша кутилаётган меъёрий ҳужжатда қайд этилишини айтди.\nЙўлдаги қоидабузарликларни видео қайд этиш тизими жорий этилиши билан уларнинг сони қисқарадими, барча ҳаракат иштирокчилари ўртасида ўзаро ҳурмат ҳисси ошадими? Ёки ҳайдовчилар кузатув камералари ўрнатилган чорраҳалардагина ўзларини яхши тутадиларми? Ҳайдовчилик гувоҳномасини олган ҳар бир автомобиль соҳиби йўлдаги хатти-ҳаракатлари учун жавобгарлигини ҳис этиши, катта жарималардан қўрқиб эмас, балки виждон амрига кўра йўл ҳаракати қоидаларига амал қилишига ишонгимиз келади.


Тошкентда Cobalt «учиб», бошқа Cobalt’нинг устига тушди (видео) - EFFECT.UZ\n. 13:30 | 08.03.2021\nБугун, 8 март, кечги соат 01:00 атрофида Тошкентнинг Яккасарой тумани Шота Руставели кўчасидаги «Тўқимачи» стадиони олдидаги айланиш қисмида мудҳиш автоҳалокат юз берди.\nВидеода маълум бўлишича, Cobalt «учиб», бошқа Cobalt’нинг устига тушиши натижасида икки Cobalt автомобили жиддий зарар кўрганига гувоҳ бўлиш мумкин.\nЖабрланганлар ва уларнинг аҳволи ҳақида ҳозирча маълумот йўқ. Тез орада ушбу саволларга ойдинлик киритилиб, ахборот берилиши кутиляпти.\n“Фарғонада биттагина” – Хайрулло Бозоров Лолахон Муротова билан рақс тушмоқда (видео)


Бир жиноят изидан: Андижондаги ошкора қотиллик...\n02.03.2018 10:35 2 9752\nБу воқеа Андижон вилоятининг Хўжаобод туманида содир бўлди ва бутун Ўзбекистон бўйлаб акс-садо берди. Бирданига тўрт кишининг шафқатсизларча ўлдирилиши ва бу ҳолат деярли бир ҳафта давомида эътиборсиз қолдирилиши дилларни ларзага солди.\nИккиси норасида гўдак бўлган тўрт одамни бирваракайига пичоқлаб ташлашга қодир, ҳазрати инсон номини кўтариб юрган бундай махлуқларнинг қайдан пайдо бўлиши ҳаммани ўйлантириши табиий. Не ажабки, бундай манфур кимсалар сизу-биз нафас олаётган ҳаводан нафас олади, биз ичган сувдан ичади, шу юртнинг фарзанди ҳисобланади. Аммо улар қадаган тиғ нафақат ўша тўрт нафар марҳумнинг, балки бутун миллатнинг кўксига қадалади.\nИжодий гуруҳимиз билан воқеа жойига борганимизда қотиллик содир этилган уй тергов ҳаракатлари давом этаётгани боис ёпиқ экан. Бу уйни ташқи томонидан кўриб, шундай кўркам ва обод маҳаллада, ҳавас қилгудек хонадонда яшаб туриб ҳам қандай зиддиятга бориш мумкинки, одамзод бу даражага етса деб ўйланиб қоласиз. Аммо ҳарчанд уринманг, бу саволга жавоб йўқ. Инсон жоҳиллиги, маънавиятсизлиги ортидан шафқатсизликни одат қилади ва охир-оқибат ҳиссиз ҳайвонга айланади.\nТақдим этилаётган видеолавҳаларда киши кўнглини беҳузур қиладиган тасвирлар мавжуд.\nАндижон вилояти телерадиокомпаниясининг шу мавзуга оид видеолавҳаларидан фойдаландик ва бунинг учун ҳамкасбларимизга миннатдорчилик билдирамиз.\nАндижон қотиллик Хўжаобод\nЖамият 05/02, 22:47\nАндижондаги ваҳшийлик. Омоновлар оиласининг қотили қандай ушланган?\nҲодиса 09/01, 11:27\nАндижондаги қотилликни содир этган гумондор қўлга олинди\nЖамият 13/04, 13:43\nЎз фарзанди қотилига айланган андижонлик аёл ўғлини аввал ҳам ўлдирмоқчи бўлган...


АҚШдаги машҳур шоулар продюсери Гиннесс рекордлари китоби рекордчисига айланди\n23:42 / 31.05.2016\nАмериканинг машҳур Jeopardy! (Россиянинг «Своя игра» аналоги) ва Wheel of Fortune (Россиянинг «Поле чудес» аналоги) телеўйинларининг ижрочи продюсери Гарри Фридман продюсерлик қилган дастурлари сони учун Гиннесс рекордлар китоби мукофотига сазовор бўлди, деб хабар берди Variety нашри.\nХабар берилишича, 31 март 2016 йилгача Фридман 11 128 кўрсатувга продюсерлик қилган.\n«Мен учун Гиннесс китобидаги янги жаҳон рекорди соҳибига айланиш катта шараф», — деб айтди Фридман. Шунингдек, у телевиденияда узоқ йиллар давомида меҳнат қилаётганидан баҳтиёр эканлигини ҳам таъкидлади.\nФридмэн Wheel of Fortune дастурида 1995 йилда, Jeopardy! дастурида эса 1997 йилда продюсерлик қила бошлаган.


Черногориядаги фитнага қатнашган яна бир россиялик жосус фош қилинди\nЧерногорияда 2016 йили давлат тўнтаришини амалга оширишга уринган россияликларнинг Интерпол эълон қилган суратлари.\nBellingcat тергов гуруҳи билан Россиядаги The Insider вебсайти Россия Разведка бош бошқармасининг (ГРУ) 2016 йили Черногориядаги давлат тўнтаришига уринишга аралашгани гумон қилинаётган иккинчи зобити кимлигини ошкор қилди.\nЧерногория ҳокимият идоралари Россиянинг икки нафар ГРУ зобитини амалга ошмай қолган давлат тўнтаришида айблаб чиқди. Россиялик зобитларнинг мақсади ушбу кичик Болқон мамлакатининг НАТОга қўшилишига қаршилик кўрсатиш бўлган.\nЧерногориянинг ҳарбий иттифоққа аъзолик истагига қарши бўлган Москва айбловларни рад этди.\nЧерногория ўтган йил июнида НАТО сафига қўшилди.\nBellingcat билан The Insider олдинроқ илк гумон қилинган ГРУ зобити сифатида Эдуард Шишмаков номини эълон қилган эди. 22 ноябрда эса, иккинчи гумонланган шахснинг исми аниқлаганини ва у Владимир Моисеев эканини очиқлади.\nЧерногориялик прокурорларга у Владимир Попов исми билан маълум бўлган.\nBellingcat билан The Insider берган маълумотга кўра, ГРУ Моисеевни 2000 йилларнинг ўртасида Россиянинг Сибирь қисмида жойлашган Тюмень шаҳридаги академияда ўқиб юрган пайтда ёллаган. Ушбу академияда радиосигналларни шифрлашдан тортиб, бомбани узоқдан туриб портлатишга ихтисослашган ҳарбий муҳандислар тайёрланади.\nКейинчалик унинг ГРУ махсус ҳарбий-ҳаво қўшинида хизмат қилгани, 2008 йили Россия билан Грузия ўртасида бўлгинчи минтақалар - Жанубий Осетия билан Абхазиядаги ҳарбий амалиётларда қатнашгани айтилади.\n2012 йилдан 2016 йилгача Моисеев сохта “Владимир Попов” исми билан гўё фотомухбир ва журналист сифатида Европа мамлакатларига тез-тез сафар қилиб турган.\nЧерногория ўтган йили НАТОнинг 29-аъзоси бўлди. Унинг бу қадамини Россия кескин танқид қилиб чиқди. Шу билан бирга Россия билан қалин муносабатлар тарафдори бўлган айрим черногорияликлар ҳам НАТОга аъзоликка қаршилик кўрсатди.\nЧерногория ҳокимият идораларига кўра, серб ва рус миллатчилари 2016 йилги парламент сайлови чоғида парламентни эгаллаб олиш учун фитна уюштириб, ўша пайтда бош вазир бўлган Мило Жукановичга суиқасд қилиш ва Черногориянинг НАТО га қўшилишига халақит бериш учун россияпараст раҳбариятни ҳокимиятга тепасига келтиришга уринган эди.


Ислом дини: касалликлар юқмайди » Ўзбекистон янгиликлари – Zamin.uz\n27 октябрь 2016, 20:18\nДинимиз иримдан қайтаради. Сафар ойида сафарга чиқиб ёки тўй қилиб ёки кўч кўтариб бўлмайди, деган гаплар иримдир. Абу Ҳурайрадан розийаллоҳу анҳу ривоят қилинган ҳадисда Пайғамбаримиз соллаллоҳу алайҳи васаллам:“Касалликнинг юқиши йўқдир. Ирим қилиш йўқдир, руҳларнинг қушга айланиши йўқдир, уруш ман қилинган ойни кейинга суриш йўқдир”, деганлар дейилади "Дийдоразиз" нашрида.\nКиши Аллоҳнинг иродаси билан касал бўлади. Дарҳақиқат, биз ҳар хил касалликлардан эҳтиёт бўлиб юрган кўплаб одамларнинг касал бўлганини, доимо касаллар орасида аралашиб юрадиган кишининг (масалан, дўхтирнинг) мутлақо касал бўлмаслигини кузатишимиз мумкин.\nЖоҳилият даврида араблар бирон иш қиладиган бўлса, аввал қуш учириб кўришарди. Қуш ўнг томонга учса, ўша иш яхши бўлади, деб уни қилишар, агар қуш чап томонга учса, ирим қилиб, бу ишда яхшилик йўқ экан, деб тарк этишар, агар қуш тўғрига учса, бошқатдан учириб кўришар эди. Пайғамбаримиз соллаллоҳу алайҳи васаллам барча иримлар тавҳидга зид деб эълон этдилар.\nИсломдан аввал бирон-бир киши ўлдирилса, унинг руҳи қушга айланиб учиб юради, токи унинг қасоси олинмагунича у руҳ азобда бўлади, деган нотўғри тушунча бор эди ва жуда кўп уруш-жанжал, ўлдириш, қон тўкиш мана шу нотўғри ақида натижасида юз берар эди. Пайғамбаримиз соллаллоҳу алайҳи васаллам буни бутунлай инкор қилдилар. Бизнинг диёрларда ҳам руҳ капалак бўлиб ё бошқа ҳолатда хонадонга келиб туради, пайшанба куни дастурхонлар тепасида ҳозир бўлади, деган тасаввур ёйилган. Бу қараш ҳам бутунлай нотўғридир.\nАнас ибн Моликдан розийаллоҳу анҳу ривоят қилинган ҳадисда Пайғамбаримиз соллаллоҳу алайҳи васаллам марҳамат қиладилар:“Касалликнинг юқиши йўқдир. Ирим йўқдир. Мен фални яхши кўраман”.Шунда саҳобалар: “Фал нима?” деб сўрашди. Пайғамбаримиз соллаллоҳу алайҳи васаллам: “Яхши сўз”, деб жавоб бердилар.\nМасалан, бир беморни кўришга бордингиз. Аҳволи оғир. Унинг ҳоли эртага нима бўлишини билмайсиз. Яшаб кетадими, жон топширадими – қоронғу. Лекин сиз унга барибир “Худо хоҳласа, тузалиб кетасиз”, дейсиз. Ана шу фал дегани. Яъни, беморни кўришга борилса, яхши умидда: “Сиз тузалиб кетасиз”, деб кўнгли кўтарилади. Пайғамбаримиз соллаллоҳу алайҳи васаллам шуни яхши кўрганлар.\nБиз нима учун ирим қиламиз? Бирон-бир хатарнинг гўё олдини олиш учун шундай қиламиз. Гўё шу ойда бир балога учрамай деб тўй ёки сафар қилмаслик билан ёмонликдан ўзимизни ҳимояламоқчи бўламиз. Лекин билмаймизки, бу ишимиз билан ёмонликнинг устида турибмиз. Бунинг мисоли бир оёғини оловдан сақлаб, иккинчи оёғини оловга ташлашдай гап. Киши ирим қилиб ўз бошига бир ёмонликни олиб келиши мумкин. Ирим қилишдан, унинг ёмон оқибатларидан қўрқишимиз керак.\nАгар ақидамиз мустаҳкам бўлса, унга мувофиқ ҳаёт кечирсак, барча ишларимиз хайрли бўлади.\nАллоҳ таоло ақидамизни мустаҳкам қилсин. Зеро, соф исломий ақида инсонни мард этади, хулқи, ахлоқи, маънавияти, маданиятини зийнатлайди.\nТеглар: Аллоҳнинг мана шундай жоме ёмонликнинг ақида\nЯнгиликлар » Ҳаёт тарзи » Ислом дини: касалликлар юқмайди\n00:24 Англия йирик ҳисобда ғалаба қозонди ва Чехия сафарда ютқазиб қўйди\n00:23 Бош айланиши: сабаблари нима ва қандай чора кўриш керак?\n00:22 Максим Шацких Ўзбекистон терма жамоаси аъзоларига мурожаат қилди\n23:55 Шоир Бобур Бобомурод уйсиз шоир Мирзо Карим ҳақида гапирди (видео)\n23:23 Португалия Евро-2020 йўлланмасини нақд қилди, Сербия плей-оффда омадини синаб кўради\n23:04 "Dubai Cup-U23". Ўзбекистон БААга имкониятни бой берди\n22:57 Лаб бўёқлари қандай ихтиро қилинган?\n22:30 Афғонистонда ичида ўзбекистонликлар ҳам бўлган 600 дан ортиқ ИШИД террорчилари таслим бўлгани айтилмоқда\n22:08 Лукаку: Россия кучли жамоа ва менга Дзюбанинг ўйини ёқди\n21:40 Британиялик эркак лотереядан ютган 12,5 млн долларини кўнгилхушликка сарфлаб юборди\n21:13 Қамчиқ довонида Isuzu йўл четидаги чуқурга тушиб кетди (фото)\n20:46 Фарзанднинг отага меҳрибонлиги ҳақида: «Отаси борлар, отангизни эҳтиёт қилинг» (видео)\n22:39 Рамазон ўгитлари. Зинодан ҳам ёмон иш\n16:31 Рўзада атир ишлатса бўладими?\n00:20 Рамазонда билишимиз зарур бўлган нарсалар\n18:22 Энг яхши совға...\n21:51 Ёшариш учун ҳаракат қилиш жоизми?\n13:27 Рўзадор атир ишлатса бўладими?\nШоир Бобур Бобомурод уйсиз шоир Мирзо Карим ҳақида гапирди (видео)\nҚамчиқ довонида Isuzu йўл четидаги чуқурга тушиб кетди (фото)\nФарзанднинг отага меҳрибонлиги ҳақида: «Отаси борлар, отангизни эҳтиёт қилинг» (видео)\nЖаҳонгир Ортиқхўжаев Kun.uz мухбирларига таҳдид қилгани айтилмоқда\nТошкент шаҳри ҳокимининг журналистларга таҳдиди интернетда қандай акс-садо берди?\nЛаб бўёқлари қандай ихтиро қилинган?\nАфғонистонда ичида ўзбекистонликлар ҳам бўлган 600 дан ортиқ ИШИД террорчилари таслим бўлгани айтилмоқда\nБританиялик эркак лотереядан ютган 12,5 млн долларини кўнгилхушликка сарфлаб юборди\nОАВ: Туркия Ал-Бағдодийнинг 25 нафар қариндошини қўлга туширган\nИкки мексикалик йигит кактусдан чарм олиш йўлини ихтиро қилди\nУлкан итлар ҳақида...\n«Иброҳим алайҳиссаломни кўрганман»\nАнглия йирик ҳисобда ғалаба қозонди ва Чехия сафарда ютқазиб қўйди\nМаксим Шацких Ўзбекистон терма жамоаси аъзоларига мурожаат қилди\nПортугалия Евро-2020 йўлланмасини нақд қилди, Сербия плей-оффда омадини синаб кўради\n"Dubai Cup-U23". Ўзбекистон БААга имкониятни бой берди\nЛукаку: Россия кучли жамоа ва менга Дзюбанинг ўйини ёқди\nМэнни Пакьяонинг қачон жанг қилиши маълум бўлди


Ўзбекистон элчихонаси олдида пикет бормоқда\n01 декабр 2020, Тошкент вақти: 10:41\nВашингтондаги Ўзбекистон элчихонаси олдига тўпланганлар қамоқда қолаëтган сиëсий маҳбуслар Рустам Усмонов¸ Санжар Умаров¸ шоир Юсуф Жума¸ ëзувчи Мамадали Маҳмудов ва Мурод Жўраевлар суратини кўтариб чиқдилар.\nШоир Юсуф Жуманинг АҚШ дан бошпана топган оиласи Ўзбекистоннинг Вашингтондаги элчихона олдида узлуксиз пикет ўтказмоқда. Улар Юсуф Жума ва Ўзбекистон қамоғида қолаётган сиёсий маҳбусларнинг озод этилишини талаб қилмоқда.\nЮсуф Жумани яқинлари сўнгги бор уч ой муқаддам кўрган ва ўшанда шоирнинг соғлиги жуда оғир аҳволда бўлган. Яқинларининг сўзларига кўра, шоир панжара ортида қийноққа солинмоқда.\nАлишер: Пикет ўтказадиган жой қилиб Ўзбекистон элчихонасининг олдини танлашимиздан биринчи мақсад¸ элчихона орқали Ўзбекистон ҳукуматига талабларимизни етказиш. Ўзбекистон элчихонаси пикетимизни кўраяпти¸ видеотасвирга олаяпти.\nЎзларини эътиборсиздай тутсалар ҳам¸ эътибор беришаяпти. Улар видеотасвирни Ўзбекистонга юборади. Шу билан Ўзбекистонга бизнинг талабларимиз етиб боради.\nПикет ўтказадиган жой қилиб Ўзбекистон элчихонасининг олдини танлашимиздан иккинчи мақсад эса¸ Ўзбекистоннинг қандай давлат эканлигини Америка фуқароларига кўрсатиш.\nОзодлик: Ҳозир отангиз Юсуф Жума билан бирга бошқа сиëсий маҳбусларнинг ҳам озод қилинишини талаб қилаяпсизлар¸ шундайми?\nАлишер: Албатта. 21 асрда сиëсий маҳбус бўлмаслиги керак. Барча сиëсий маҳбуслар қамоқдан чиқарилиши керак. Уларни адолатсизлик¸ зўравонлик билан ҳибсда сақлаб туриш мумкин эмас. Буни Ўзбекистон ҳукумати ҳам билиб қўйиши керак.\nҲукумат ҳар кимнинг эркин фикри бўлишига тоқат қилиши керак. Асосий мақсадимиз “сенинг фикринг менга тўғри келмайди” деб ўзгача фикрловчиларни қамоққа ташлаш ва уларни қийнаш мумкин эмаслигини Ўзбекистон ҳукуматига кўрсатиш.\nОзодлик: Пикет қачон бошланди?\nАлишер: 11 май куни тонгда бошланди.\nОзодлик: Демак¸ 11 майдан бери Ўзбекистон элчихонасининг олдида турибсизлар.\nАлишер: Ҳа¸ Ўзбекистон элчихонасининг олдида турибмиз.\nОзодлик: Турибмиз деганда фақат Юсуф Жуманинг оила аъзоларини назарда тутаяпсизми?\nАлишер: Бизнинг оиламиз бор¸ Бирдамлик ҳаракатидан бор¸ Демократик конгресдан бор. Кеча бизнинг пикетга куннинг иккинчи ярмида Бирлик халқ ҳаракати раиси Абдураҳим Пўлат келиб қўшилди.\nОзодлик: Ўзбекистон элчихонасидан бирор бир муносабат бўлдими?\nАлишер: Йўқ¸ элчихона ўзини бефарқдай кўрсатди. Лекин ичкарида туриб ҳар бир дераза орқали видеотасвирга олишди. Ҳатто Америка почтаси ходими келиб уларга нарса бермоқчи бўлса ҳам эшикни очишмади¸ ичкарига киритишмади.\nОзодлик: Охирги маълумотларга кўра¸ Юсуф Жуманинг аҳволи қанақа?\nАлишер: Дадамни уч ойдан бери кўрсатишмаяпти. Охирги марта уч ой олдин опам кўриб келганда¸ дадамнинг аҳволлари оғир бўлган. Қийноқлар туфайли дадамнинг соғлиқлари кундан-кунга оғирлашиб бораëтган экан.\nДадамни изоляторга ташлашаëтган экан. Ўзи дунëда Жаслиқдай турма йўқ. Лекин шундай турманинг ичида яна изолятор бор экан. Бетон хонага совуқ сув сепиб¸ дадамни ташлаб қўйишган. Яна дадамга руҳий ва жисмоний босимлар ўтказишган.\nОзодлик: Америкага қандай қилиб бориб қолдинглар?\nАлишер: БМТ нинг қочқинлар иши бўйича комиссарлиги томонидан қочоқ бўлиб келдик. АҚШ бизга қочқин мақомини берди. Биз АҚШда дадам озодликка чиққунча пикет ўтказамиз.\nЎтган одамларга¸ қизиққанларга дадамнинг таржимаи ҳоли ва қамоқда эканлиги ëзилган қоғозни тарқатаяпмиз. Биз бу қоғозни конгрессменларга ҳам тарқатамиз.


Аёллар муаммоларига бефарқ Ўзбекистон матбуоти\nФеруза Ўзбекистон оммавий ахборот воситалари аёлларнинг кўплаб муаммоларини ёритишга ожизлик қиляпти.\n“Иқбол” ёшлар маркази Нигор Ғаффорова “Озодлик” мухбири билан суҳбатда шундай фикр билдирди.\nУнинг айтишича, аёллар муаммолари маҳаллий матбуот эътиборидан четда қолмоқда. Ўзбек аёлининг жамиятдаги асл мавқеи, уларнинг катта-катта муаммолари баъзан кўнгилочар газеталарда ўта мавҳум ҳикоялар тарзида берилмоқда, холос. Улардаги тўқима қаҳрамонларнинг муаммоларини эса кўпчилик жиддий қабул қилмайди.\nАёллар нодавлат нотижорат ташкилотларидан бирининг вакиласи сўзларига кўра, ННТлар семинар ва тренингларида, форум ва йиғилишларида аёллар муаммолари хусусида жуда кўп фикрлар, мулоҳазалар билдирилади. Бироқ ўзбек матбуотида бу ҳақда кичкина хабар бериш билан чекланилади, холос.\nУнинг айтишича, халқаро ташкилотлардан бири Ўзбекистондаги мардикор аёллар ҳақида ҳужжатли фильм яратган. Бироқ бу фильм Ўзбекистонда эмас, Нью-Йоркда намойиш этилиб, шуҳрат қозонган.\n“Бу фильм Ўзбекистон телевидениесида кўрсатилса бўлмасмиди? Аёллар траффиги бўйича ҳуқуқ-тартибот идоралари билан ҳамкорликда тайёрланган бир-икки кўрсатув намойиш этилди. Бу маълум маънода ўзининг ижобий натижасини ҳам берди. Шундай экан, мардикор аёллар тўғрисидаги фильмни ҳам ўзимизда кўрсатиш керак. Ўшанда уларнинг муаммоларига озгина эътибор қаратиларди балки”, - деди ННТ вакиласи.\nСобиқ тележурналистлардан бирининг айтишича, Ўзбекистон телевидениеси раҳбариятида гендер сезгирлик, яъни аёллар муаммоларини ёритишга иштиёқ йўқ. Шунинг учун бу муаммолар телевидение орқали кўтарилмаётир.\nКекса журналист Надежда Филиппованинг фикрича, аввало, аёлларга руҳий кўмак берадиган кўрсатувлар, эшиттиришлар, мақолалар тайёрлашга эътибор қаратиш жоиз. Зеро, ҳозир иқтисодий қийинчиликлар туфайли мамлакат аёлларининг қадди рўзғор ташвишларидан букилиб қолмоқда. Бунинг натижасида ўз жонига қасд қилаётган, ёмон йўлларга кириб кетаётган, ҳаёти фожеага айланган аёллар сони ортиб боряпти. Лекин Ўзбекистон ОАВ бу муаммоларни таҳлил қилаётгани йўқ.


Учрашувда ИҲТ билан маслаҳатлашувга жалб этилган Америка маъмурияти, Ислом ҳамкорлик ташкилотининг катта даражадаги вакиллари ва АҚШда аккредитациядан ўтган ИҲТга аъзо давлатлар дипломатия миссияларининг раҳбарлари қатнашди.\nТадбирда иштирокчилар 18-19 октябрь кунлари Тошкент шаҳрида ўтказилган Ислом ҳамкорлик ташкилоти Ташқи ишлар вазирлари кенгашининг 43-сессияси якунлари ҳамда Ўзбекистоннинг мазкур тизимда раислигидаги устуворликлар билан батафсил таништирилди. Юртимиз томонидан таклиф этилган сессия кун тартибининг асосий ғояси — “Таълим ва маърифат — тинчлик ва бунёдкорлик сари йўл” шиорининг мазмун-моҳияти тилга олинди. Шунингдек, республикамиз раҳбариятининг ташкилот доирасида, жумладан, Ўзбекистоннинг бой маданий-тарихий ҳамда маънавий мероси ҳисобга олинган ҳолда, ислом динига хос бўлган маърифат ва бағрикенглик қадриятларини илгари суришга бўлган интилиши алоҳида таъкидланди.\nТадбир қатнашчилари юқоридагилар билан бирга, Ўзбекистон раҳбари Шавкат Мирзиёевнинг Ислом ҳамкорлик ташкилоти Ташқи ишлар вазирлари кенгашининг Тошкентда бўлиб ўтган сессиясининг очилиш маросимидаги нутқида ўз ифодасини топган муҳим жиҳатлар, хусусан, ташкилот шафелигида Самарқандда Имом Бухорий -халқаро тадқиқот марказини ҳамда Тошкент ислом университети таркибида Таълим, фан ва маданият масалалари бўйича ислом ташкилотининг (ISESCO) махсус кафедрасини ташкил этиш ташаббуслари билан ҳам танишдилар.\nУчрашувда Ўзбекистонда шаффофлик шароитида, демократиянинг барча тамойилига риоя этилган ҳолда ўтган Президент сайловининг якунлари ҳам муҳокама қилинди. Ўзбе-кистон Республикаси ташқи сиёсатнинг асосини тинчликпарварлик, бошқа давлатларнинг ички ишларига аралашмаслик, юзага келадиган зиддият ҳамда қарама-қаршиликларни фақат тинч, сиёсий йўл билан ҳал этиш, мамлакатимизнинг бошқа давлатлар ва халқаро ташкилотлар билан очиқ ҳамда прагматик муносабатларга содиқ эканлиги таъкидланди.\nТадбирда сўзга чиққан Америка Қўшма Штатларининг ИҲТдаги махсус вакили вазифасини бажарувчиси А. Сулеман элчихонада ушбу анжуманни ташкил этгани ва самимий меҳмондўстлик учун ўзбек томонига миннатдорлик билдирди.\n— Яқинда Ислом ҳамкорлик ташкилоти Ташқи ишлар вазирлари кенгашининг Тошкентда бўлиб ўтган сессиясида қатнашиш учун Ўзбекистонга уюштирган сафарим доирасида жаҳон цивилизациясининг ганжиналари — Самарқанд ҳамда Бухорога боришга муяссар бўлдим. Турли кучлар халқлар ўртасига низо-нифоқ солишга уринаётган ҳозирги мураккаб даврда Ўзбекистоннинг маънавий мероси улкан аҳамият касб этади. Ана шундай маҳобатли шаҳарлар ўзларининг мавжудлиги билан дунёга бирдамлик ҳамда бағрикенгликни сақлаш зарур эканлигини эслатиб туради. Уларда қарор топган илм масканлари жаҳонга буюк олиму мутафаккирларни етказиб берди, уларнинг илмий кашфиётлари инсоният цивилизацияси жадал ривожланишига кўмаклашди. Бугун биз дунёда турли интилишлар мавжудлигига қарамасдан, мазкур меросни авайлаб асрашимиз зарур.\nШунингдек, А. Сулеман АҚШ ва ИҲТ ўртасидаги биринчи маслаҳатлашув муваффақиятли кечганини айтиб ўтди. Турли низоларни ҳал этиш ҳамда экстремизм билан курашишдан тортиб (ўқитиш ва диний арбоблар нуфузини ошириш, интернетда радикал ғоялар тарқатилишига қарши туриш, ёшлар учун маърифий дастурларни йўлга қўйиш), то гуманитар инқирозларни барқарорлаштириш (кенг ҳудудларга тарқаладиган эпидемик касалликларга қарши кураш, донорларни жалб этиш, инсонпарварлик ёрдамларини тарқатиш) сингари аниқ-равшан соҳаларда томонларнинг ўзаро ҳамкорлиги муҳим эканлиги тилга олинди.\nУчрашув доирасида Ўзбекистоннинг ўзининг бой меросидан, жумладан, диний тадқиқотлар соҳасидаги меросидан фаол фойдаланиш юзасидан жаҳон ҳамжамиятига берган таклифларига катта қизиқиш билдирилди. Тошкентнинг мазкур ташкилот доирасидаги таклифлари ўз вақтида илгари сурилгани ҳамда уларнинг моҳиятан янги эканлиги, хусусан, Имом Бухорий халқаро тадқиқот марказининг ташкил қилиниши ва маърифий, бағрикенг ислом тарғиботига катта аҳамият қаратилаётгани таъкидланди. Кўпгина мусулмон мамлакатлари аҳолига диний таълим бериш тизимини модернизациялаш ҳамда янгилашга эҳтиёж сезиб турган бир даврда ташланган бу қадамларнинг долзарблиги янада ошиши алоҳида қайд этилди. ИҲТ ҳудудида ёшларнинг радикаллашуви муаммоси, жумладан, исломшунослар етарли малакага эга эмаслиги инобатга олинган ҳолда, сифатли диний таълимга эҳтиёж ортиб бормоқда.\nБундан ташқари, Ўзбекистон ўарб мамлакатлари ўртасида ҳақиқий ислом қадриятлари ва тамойилларини илгари суришда алоҳида ўрин тутиши айтиб ўтилди. Бу дунёвий давлат ҳисобланадиган мамлакатимиз маданий-тарихий меросни асраб-авайлашга улкан эътибор қаратаётгани, катта қисмини мусулмонлар ташкил қиладиган республикамиз аҳолиси эса ҳақиқий ислом издошларининг энг яхши намунаси эканлиги билан изоҳланади.\nМазкур рукндаги бошқа мақолалар: « Кейинги икки йилдаги ўзгариш\tИталия телевидениеси Ўзбекистон шаҳарлари ҳақида »


Таҳлилчилар Шимолий Корея АҚШ ва Жанубий Корея ракеталари олдида ожизлигини айтишмоқда\n10:09 / 24.04.2017\nШимолий Корея ҳокимиятга Ким Чен Ин келгандан кейин ракеталарга қарши мудофаа тизимларини кучайтириш бўйича амалга оширилган чораларга қарамасдан, Жанубий Корея ва АҚШ ракеталарини уриб туширишга имконияти йўқ. Бу ҳақда Жанубий Кореядаги Кёнсан-Намдо вилояти университетининг Узоқ Шарқ масалалари институти таҳлилчиларининг 24 апрелда чоп этилган хулосаларида айтилган.\n"Рёнхап" ахборот агентлигининг маълум қилишича, ушбу маълумотлар "Шимолнинг ядровий ва ракета дастурлари ҳақидаги маъруза" деб номланган ҳужжатда келтирилган.\nМутахассисларнинг фикрича, Шимолий Корея айни вақтда унда мавжуд бўлган РҚМ тизимлари билан АҚШ ва Жанубий Корея берган ракета зарбаларига қаршилик кўрсата олмайди.\nАхборот агентлигининг таъкидлашича, маъруза Жанубий Корея қуролли кучлари "Kill-Chain" деб номланган, Шимолий Кореяга огоҳлантирувчи зарба бериш тизимини ишлаб чиқиш билан шуғулланаётган бир пайтда чоп этилди. Бу тизим 2022 йилгача тайёр бўлади.\nМутахассисларнинг таъкидлашича, Шимолий Корея Пхеньянни ва асосий ҳарбий базаларини ракета зарбаларидан ҳимоялаш тармоғини 1950-1953 йиллардаги Корея уруши тажрибасидан келиб чиқиб қурган.\nМаълум қилинишича, айни вақтда Шимолий Корея 30 км гача уча оладиган "ер-ҳаво" туридаги 179 та SA-2 ракетаси, 150 км таъсир доирасига эга 38 та SA-5 ракетасига эга. Шунингдек, Шимолий Кореяда 15 км гача уча оладиган SA-3 ракеталари ҳам мавжуд.\nЖанубий кореялик мутахассисларнинг айтишича, бу ракеталар ўтган асрнинг 50- ва 60-йилларида ишлаб чиқилган ва АҚШнинг "Пэтриот" – PAC-2 тизимларидан кўрсаткичлар бўйича анча ортда қолади. Айни вақтда Шимолий Корея ўз ракеталарини модификация қилиш ва ўзиюрар пуск қурилмаларини яратишга ҳаракат қилмоқда.\n"Ҳозирча Шимолий Корея АҚШ ва Жанубий Корея ракета зарбаларидан мустақил ҳимоялана олувчи воситаларга эга дейиш қийин", деб айтди мутахассислардан бири.\nАввалроқ маълум қилингандек, Жанубий Корея Шимолий Кореядаги муҳим объектларни йўқ қилишга мўлжалланган "денгиз-ер" туридаги янги тактик ракеталарни яратиш ишларини якунлаган ва кейинги йилдан уларни ишлаб чиқаришни бошлайди. Таъкидланишича, бу ракеталарнинг жанговар каллаги зирҳли техникани ва иккита футбол майдонига тенг ҳудуддаги барча нарсани йўқ қилишга қодир.\nШимолий Корея эса, керак бўлса ўзи АҚШнинг Жанубий Корея ва Япониядаги базаларига ҳамда ҳарбий кемаларига зарба бера олишини таъкидлаб келади. Шимолий Корея яқинда ўтказган синовлар унинг баллистик ракеталари Япония соҳилларигача ета олиши мумкинлигини кўрсатган. Шимолий Кореянинг таъкидлашича, бу ракеталар АҚШ ҳудудигача ҳам етиб бориши мумкин.\nШимолий Корея Пхунгери ядровий полигонини бузишни бошлаб юборди – ОАВ\n11:23 / 15.05.2018


2020 йил август учун қисқичбақа бурж мунажжимлар башорати - Tushlar-tabiri.uz\nҚисқичбақа буржи вакилларининг 2020 йил август ойидаги мунажжимлар башорати, қийин даврни бошдан ўтказишларини бунда улар заиф томонларни енгиб, ўз ҳуқуқларини ҳимоя қилишни ўрганишлари лозим бўлиши ҳақида огоҳлантиради. Ушбу ойда қисқичбақа буржи вакиллари умидсизлик ва бефарқлик каби ҳиссиётлардан эҳтиёт бўлишлари керак. Агар сиз ўз иш фаолиятингиздаги дангасалик ва бефарқлик билан курашмасангиз, мартабангиз ўсиши ва моддий фаровонликни хавф остига қўясиз. 2020 йил август ойида қисқичбақа бурж вакиллари учун севги мунажжимлар башорати, агар ўз муносабатларингиз устида ишласангиз, шахсий ҳаётингиздаги муваффақиятларни ваъда қилади.\n2020 йил август ойида қисқичбақа буржи остида туғилган аёллар ҳақиқий севгини учратиш имконияти кам бўлади. Ва агар бу рўй бергудек бўлса, унда ушбу бурж вакилалари ўз жозибадорлиги ҳақида шубҳаларни йиғиштириши, комплексларни ҳис қилишни ва шеригига нисбатан шубҳа-гумон тўхтатиши лозим ва тез ривожланаётган романтиc муносабатдан завқланишни бошлаш керак. Ёзнинг охирги ойи сизга ҳақиқий бахт келтиради ва сизнинг вазифангиз уни қўлдан бой бермасликдан иборат. Турмушга чиққан қисқичбақа буржи вакилалари айб ковлашни бошлайдилар, улар ҳамма нарсадан шубҳаланиш учун сабаб топадилар: ўз ташқи кўринишларидан тортиб то турмуш ўртоғининг уйига кеч қайтишларигача. Ойнинг биринчи ярми давомида улар шубха ичида яшайдилар ва азобланишади ва фақатгина август ойининг охирига келиб очиқчасига суҳбатлашишга қарор қилишади.\nМолия ва картьера мунажжимлар башорати\nАвгуст ойининг дастлабки ўн кунлигида қисқичбақа буржи вакиллари ўз молиявий аҳволини кўп куч сарфламасдан яхшилаши мумкин. Ушбу даврда, қариндошларнинг пул совғалари, мукофотлар ва ҳатто лотереяни ютиб олиш эҳтимоли бор. Шу билан бирга, сизга иш жойингизда ташаббус кўрсатишингиз ҳам тавсия этилади, бу раҳбарият томонидан юксак баҳоланади ва ушбу буржнинг аёл вакилалари мартаба ўсишига умид қилишлари мумкин. Август ойининг иккинчи ўн кунлиги қисқичбақа буржи вакилалари қўшимча даромад олишларига бир нечта вариантини тақдим этади. Бу инвестиция ёки ўз ихтисосликлари бўйича иш ҳақидан ташқари, тўланадиган маош бўлиши мумкин.\nАвгуст ойида қисқичбақа буржи остида туғилган эркакалар ишқий муҳаббат ва романтикани хоҳлашади, улар фаол равишдатанишишни, мулоқот қилишни ва аёлларга хушомад қилишни бошлайдилар. Бу ойда кўплаб янги танишлар содир бўлади, улар орасидан сиз ўз жуфтингизни топишингиз мумкиндир. Ушбу буржнинг аксарият эркаклари жиддий муносабатлар ҳақида ўйламайдилар, улар енгил ва қисқа романтиc муносабатлардан қониқиш ҳосил қилади. Қисқичбақа буржининг турмуш қурган яъни оилали вакиллари ҳам янги ҳис-туйғулар ва романтик учрашувларни хоҳлашади. Уларнинг аксарияти ён томондан муносабат қуриш яъни ўз жуфтига хиёнат қилиш ҳақида ўйлашни бошлайдилар, аммо бу ишни қилишга фақатгина айримларгина журъат этади. Шунинг учун, хиёнат қилишни ўйлашдан олдин, турмуш ўртоғингиз билан бўлган муносабатларингиз қанчалик қадрли эканлиги ҳақида ўйлашингиз керак, чунки ҳамма сирлар эртами-кечми очилади.\nАвгуст ойининг биринчи ярми давомида қисқичбақа бурж вакиллари ўз даромадларни кўпайтириш билан банд бўладилар, улар қўшимча даромад олишнинг қатор вариантларини ҳамда ўз бизнес ғояларини қайта кўриб чиқадилар. Ушбу ойда сиз бирон бир янги ишлар тўғрисида қарор қабул қилишингиз керак, янги ҳаракатларни синаб кўринг, шунда муваффақият сизни кутади. Агар сиз раҳбариятни маъсулиятли ва барча жавобгарликларни ўз зиммангизга олишга қодир эканлигингизни намойиш қилсангиз, ақл бовар қилмас даражадаги мартабангиз ўсишига эришишингиз мумкин. Август ойида ишбилармонлар жуда фойдали шартномалар, кўплаб битимлар тузишлари ва молиявий аҳволини сезиларли даражада яхшилашлари мумкин


Руҳиятини кўпроқ озиқлантирайлик - Hidoyat.uz\nАсосий саҳифа Мақолалар Руҳиятини кўпроқ озиқлантирайлик\nЧоп этилди Yanvar 6, 2021 Руҳиятини кўпроқ озиқлантирайликda fikr bildirishni o'chirish\nБугун баъзи минтақаларда одамлар ҳаёти, жамият муаммолар билан тўлибтошган. Ҳамма – ёшлар, кексалар, бойлар, фақирлар, тижоратчилар, саноатчилар, олимлар, донолар, нодонлар – ҳаловатсиз. Худди ҳузур-ҳаловат бир нодир тош-у, гўё у ер юзидан олиб қўйилгандек.\nАлҳамдулиллаҳ, юртимизда тўкин-сочинлик, ҳар ким насибасига яраша ризқини қўлга киритяпти. Лекин шукр қилувчилар сафи камайиб боряпти. Тинмай нолийдиган инсонлар зиёфату саёҳатлардан ортишмайди. Гоҳида атрофга қараб, ақлинг лол қолади. Ҳатто Қайсару Кисронинг саройларини ортда қолдираётган биноларга кўзинг тушади. Бироқ уларда яшаётган инсонлар ҳам хотиржам эмас. Бири ҳасад қилиб, турли балоларга сабабчи бўлмоқда. Барчанинг кўзи бошқанинг мол-мулкига қаратилган. Ўзганинг саодатли ҳаёти асло чидаб бўлмас бир аламдек гўё. Кўп мол-мулкка эга бўлаётганлар ўзларидан бироз ошиқроқ топаётган кишига ғайрлик қилмоқда. Бу эса уларнинг ҳаловатини ўғирлаб, ўзларини ғазабнок ҳолга келтирмоқда. Шокир инсонни топа олмайсан.\nБир инсон хоҳлаган нарсасининг 99 фоизига эришса-ю, бир фоизидан мосуво бўлса,у ўзини бадбахт ҳис этмоқда. Чунки барчада ҳеч тўймайдиган нафс бор. Кўнгил мулки, инсоф деган бир олам йўқолиб бормоқда.\nБу балои азимга замоннинг донишмандлари ҳам чора топа олмаяптилар. Ҳар ким бир-бирига душман. Яхшилик қилмоқчи бўлган, фазилат соҳибларига эса аҳмоқдек қаралмоқда.\nГоҳида атрофга боқиб, Яратганга нидо қиламан: “Ё Раббим, кўнгиллар, қарашлар қанчалар ўзгариб кетди-я?! Қанчалаб бандаларинг разолат ботқоғидан чиқиш истаги, ниятини буткул йўқотди…”\nБу ҳолат замоннинг вабоси, руҳий тушкунликларни келтириб чиқараётган касалликнинг илдизидир.\nЯшириб нима қилдик, жамиятдаги муаммолар, ҳаётимиздаги камчиликлар ҳамон кўзга ташланмоқда. Дунёга имон-эътиқод сабоғини, диннинг асосини ўргатган миллат фарзандлари жаҳолатнинг қурбонлари бўлмоқдалар. “Оммавий маданият” деб аталган балога тўсқинлик қиладиган даражада иммунитет вазифасини ўтайдиган маънавий озуқаси йўқ ҳеч бир кимсанинг. Шу сабаб кўчада чиқишинг билан кўзинг муслималик шарафини ерга урадиган даражадаги либосларга бурканган қизлар, уларга суқланиб қараётган “мўмин”ларга тушади. Бунинг ортидан келиб чиқаётган фалокатларнинг кети кўринмайди: бировнинг номуси топталган (бу унчалик уятли ҳол ҳисобланмай қолди), биров никоҳсиз туғилган боласини сотмоқчи, бошқаси ахлат уюмига отган… (бунинг нақадар улкан гуноҳ экани уларни кўпам қўрқувга солмайди.)\nБу ҳолатларни келтириб чиқараётган сабаблардан бири ҳам аслида биз юқорида тилга олган ҳаловатсизликдир.\nЧунки айнан ўша ҳаловатсизлик барчани оилавий меҳр-муҳаббатдан маҳрум этмоқда. Ота-оналар болаларига мукаммал тарбия бериш даражасида шуғуллана олмаяптилар. Уларнинг аксари болаларнинг вужудини камол топтираяптилар-у, руҳларини унутмоқдалар. Урфга кўра кийим, энг лаззатли неъматлар, сўнгги русумли телефон, энг юқори технологияга эга компьютер… Аксарият фарзандларимиз бу неъматларга эга. Ҳатто уларнинг неъмат эканини ҳам унутиб, янги эҳтиёжлар сари “олға” юрмоқдалар.\nОчиғини айтайлик, бугун бир ишга киришишдан аввал: “Бу ҳаракатимизга одамлар нима дейди?”, “Бу ишим (аслида иш тўғри бўлса-да) бошлиғимга маъқул келармикин?”, “Ҳақ гапим бировнинг қитиқ патига тегиб, душман орттирмасмиканман?” каби асоссиз саволлар билан банд бўлиб, қанчадан-қанча хайрли ишларни ортга сурамиз, бошимизга ортиқча оғриқларни йиға-йиға, охир-оқибат ҳаловат кўчасига олиб бориладиган йўлни унутамиз.\nАслида мўмин одам барча саволларни биттагина сўроқ: “Бу ишим, амалим, сўзим Жаноби Ҳаққа маъқулми?”га алмаштира олса, ҳамма муаммоларнинг ечимини топишда турли боши берк кўчаларга кириб қолмайди. Дунё ҳаётини хотиржам яшаб, охиратда ҳам нажот топади, иншоаллоҳ!\nШундай экан, фарзандларимизнинг танасини эмас, руҳиятини кўпроқ озиқлантирайлик! Уларнинг қалбини “кўнгил мулки” деган фаровон бир боққа айлантирайликки, нафснинг “дод-фарёд”лари у ерга етиб бора олмасин!


Инсоннинг бу оламдаги юксак вазифаси\nАлбатта Аллоҳ таоло инсонни барча мавжудотлар қаторида яратиб, унга энг юксак вазифани топширди. Бу вазифа улуғ ва ўз навбатида оғирдир. Инсон азалий бўлмаса ҳам абадийдир. Унинг жасади тупроқдан бўлса ҳам, руҳининг ҳақиқати маликут оламидан бўлиб, раббоний руҳдир. Унинг асли жавҳари ва зоти ҳаётининг илк даврида ҳайвоний ва шайтоний хислатларга боғланган бўлса ҳам жидду жаҳд ёрдамида Оламлар Робби бирла суҳбатдош бўлишга лойиқ бўлади.\n﴿لَقَدْ خَلَقْنَا الْإِنْسَانَ فِي أَحْسَنِ تَقْوِيمٍ ثُمَّ رَدَدْنَاهُ أَسْفَلَ سَافِلِينَ إِلَّا الَّذِينَ آمَنُوا وَعَمِلُوا الصَّالِحَاتِ فَلَهُمْ أَجْرٌ غَيْرُ مَمْنُونٍ﴾\n“Биз инсонни энг чиройли сиймода яратдик. Кейин уни энг пастлар пасти даражасига тушурдик. Магарда ҳам, улар ичидан иймон келтириб солиҳ амалларни қилганларга битмас ва тугалмас мукофотларни бердик” (Тийн сураси, 4-6 – оятлар).\nИнсоннинг юксак мақоми фаришталар даражасига кўтарилади. Агар шаҳват ва ғазабдан халос бўлиб, у иккисини ўзига асир қилиб олса ва уларга подшоҳ бўлса. Бундай мақом одам боласининг комиллик даражаси саналади. Агар инсон Ҳақ таолонинг жамолига улфат топиш лаззатига эришса, унинг жамолини кўришдан бир лаҳза ҳам сабр қила олмайди, зеро, Унинг жамолини кўриш унинг жаннати бўлади.\nОдам фарзандининг зоти ва жавҳари илк яратилиш босқичида ноқис, паст ва ҳасис бўлади. Бу нуқсондан комиллик даражасига кўтарилиш унга фақат жидду жаҳд ва муолажа воситасида мумкин бўлади.\nАллоҳ таоло бандаларини ҳақ йўл сари ҳидоят қилишга пайғамбарларни инсонлар орасидан танлаб, шариат билан юборгандир. Токи уларни тарбиялаб, дил ва руҳ жавҳарини жидду жаҳд воситасида барча ёмон хулқлардан поклаб, чиройли хулқлар бирла руҳга жило берсин. Шу жиҳатдан Парвардигори олам Ўз подшоҳлиги ва поклиги билан Ўзини мадҳ этиб, пайғамбарларни инсон саодати учун юборганини ҳам маълум қилади:\n﴿يُسَبِّحُ لِلَّهِ مَا فِي السَّمَاوَاتِ وَمَا فِي الْأَرْضِ الْمَلِكِ الْقُدُّوسِ الْعَزِيزِ الْحَكِيمِ هُوَ الَّذِي بَعَثَ فِي الْأُمِّيِّينَ رَسُولًا مِنْهُمْ يَتْلُو عَلَيْهِمْ آيَاتِهِ وَيُزَكِّيهِمْ وَيُعَلِّمُهُمُ الْكِتَابَ وَالْحِكْمَةَ وَإِنْ كَانُوا مِنْ قَبْلُ لَفِي ضَلَالٍ مُبِينٍ﴾\n“Барча осмонлар ва ердаги нарсалар Аллоҳни поклик билан зикр қилади. Улуг зот, Подшоҳ ва барча айб-нуқсонлардан пок, Ғолиб ва Қудратли ва Ҳикмат эгасидир. Ул Аллоҳ шундай зотки, омийлар ичида ўзларидан бўлган бир Пайғамбарни юборди. Бу пайғамбар уларга Роббисининг оятларини тиловат қилади ва уларни барча нопокликлардан поклайди ва уларга Китоб яъни Қуръон ва ҳикматини таълим беради. Ҳолбуки, ула бундан олдин очиқ-ойдин залолат ва гумроҳликда эдилар” (Жумъа сураси 1-2 – оятлар).\nОятдаги يُزَكِّيهِمْ (Юзаккийҳим) яъни “уларни поклайди” деган маъно шуки, ёмон ва нопок хислатлар аслида ҳайвонлар сифати бўлган. Улардан мўминларни пок ва тоза қилади.\n“Китоб ва ҳикматни таълим беради” дегани эса фаришталар хислатини одам фарзандларига хилқат ва либос қилиб беради. Бу таълимотнинг ғоя ва мақсади – башариятни ноқис сифатлардан пок халос қилиб, камол сифатлар билан оро берилсин. Ва бу ғоянинг илк босқичи шундан иборатки, кўнгил юзини буткул дунё муҳаббатидан қайтариб Аллоҳ томон юзласин. Бу ҳақда Яратган Зот ўз Расулига бундай таълим беради:\n“Эй Пайғамбар, Роббинг исмини зикр қилиб, барча нарсалардан узулиб, барча вужудинг бирла ўзингни Парвардигоринга топширгин!” (Муззаммил сураси, 8-оят).\nДемак, инсон бу оламга синов учун келган ва бу қисқа дунё ҳаётида зироат ва тижорат қилиб, унинг ҳосилини охиратда олади. Зеро, бу дунё бир манзилгоҳ ва карвонсарой бўлиб, унинг ҳақиқий қароргоҳи жаннатдир.\nКиритилган вақти: 17/03/2021 11:00; Кўрилганлиги: 93\nМатериал манзили: https://savad-ul-azam.uz/articles/actual/insonning-bu-olamdagi-yuksak-vazifasi\nЧоп этилган вақт: 28/11/2021 05:20


Россиянинг Су-27/Су-30 ҳарбий самолётлари дунёдаги энг оммабоп ҳарбий самолётлар учталигидан ўрин олди\nРоссиянинг Су-27 ва Су-30 самолёти 2015 йил охирига кўра, дунёдаги энг оммабоп ҳарбий самолётлар учталигидан ўрин олди, деб хабар бермоқда Flight International таҳлилий марказига иқтибос келтирган ҳолда ТАСС ахборот агентлиги.\nМарказ маълумотларига кўра, жаҳонда Су-27/Су-30 оиласига мансуб 943 та самолёт мавжуд бўлиб, жаҳондаги барча ҳарбий самолётларнинг 6 фоизини ташкил қилади. Бу кўрсаткич ушбу самолётларга дунёда тарқалганлик бўйича 3-ўринни эгаллашни таъминлайди.\nТаъкидланишича, бу борада 1-ўринда АҚШнинг F-16 Fighting Falcon ва 2-ўринда F-18 Hornet/Super Hornet самолётлари туради, улар мос равишда барча ҳарбий самолётларнинг 16 ва 7 фоизини ташкил қилади.\nБундан ташқари, энг кенг тарқалган ҳарбий самолётлар ўнталигига Россиянинг яна учта ҳарбий самолёти киритилди: МиГ-29 ва МиГ-21 қирувчи самолётлари 5- ва 6-ўринни, Су-25 эса 7-ўринни эгалламоқда.\nАввалроқ хорижда Россия қурол-аслаҳасига қизиқиш, жумладан бу қурол-аслаҳа имкониятларининг Суриядаги ҳарбий операцияда намойиш қилинаётгани сабабли анчага ўсгани маълум бўлди.


14 июндан 2000 ва 20 000 сўмлик янги купюралар муомалага чиқарилади — Марказий банк – Газета.uz\nФото: Марказий банк ахборот хизмати\nLotinchada 4 июн 2021, 20:35 Иқтисодиёт\n14 июндан бошлаб номинал қиймати 2 000 сўм ва 20 000 сўм бўлган банкнот кўринишидаги янги пул белгилари муомалага чиқарилиши тўғрисида қарор қабул қилинди. Бу ҳақда Марказий банк ахборот хизмати хабар бермоқда.\nҚайд этилишича, мазкур банкнотлар мавзуси (тематикаси) «Буюк Ипак йўли» ва мамлакат ҳудудидаги қадимий Бухоро шаҳри ва Қорақалпоғистон Республикаси тарихига бағишланган.\nЎлчами 142×69 мм.\nОлд ва орқа томонларининг асосий ранглари — қирмизи ва оч яшил ранглардан иборат.\nҚуйи қисмнинг чап томонида банкнот қийматини акс эттирувчи «IKKI MING SO‘M» ёзуви ва «O‘ZBEKISTON SO‘MI RESPUBLIKA HUDUDIDA HAMMA TO‘LOVLAR UCHUN O‘Z QIYMATI BO‘YICHA QABUL QILINISHI SHART» матни жойлашган.\nЎнг қисмида Бухоро вилояти ҳудудидаги «Варахша» археология ёдгорликларидан топилган VIII асрга тааллуқли деворий ганчкор безак тасвири ҳамда милоддан аввалги III минг йиллик даврига тегишли рўзғор идиши — археология топилмаси акс этган.\nЎлчами 147×69 мм.\nОлд ва орқа томонларининг асосий ранглари — кўк, бинафша ва жигарранглардан иборат.\n«Муомалага чиқарилаётган қиймати 2 000 сўм ва 20 000 сўм бўлган пул белгилари айни пайтда муомалада бўлган пул белгилари ва тангалар билан бир қаторда барча хўжалик юритувчи субъектлар ва аҳоли томонидан ўз қиймати бўйича барча турдаги тўловлар учун ҳеч қандай чекловларсиз қабул қилиниши шарт», — дейилади хабарда.\nЎзбекистонда 2000 ва 20 000 сўмлик янги купюралар муомалага чиқарилади 4 июн 2021, 16:38


«Чўлни обод қилганлар» энди давлат хизматларидан замонавий бинода фойдаланишади\nУлуғнорликлар ҳақида гап кетганда бежизга «чўлни обод қилганлар» дея таъриф беришмайди. Уларни меҳнаткаш ва чин кўнгилли эканликлари нафақат андижонликлар, балки бутун водий аҳлига ҳам маълум.\nБундан ярим аср аввал фақат қумликлардан иборат бўлган майдонлар ўрнида замонавий барча қулайликларга эга биноларнинг қурилиб фойдаланишга топширилаётгани шу ерлик аҳолининг кўзини қувонтирмоқда, яшашга бўлган иштиёқини ортишига сабаб бўлмоқда.\nРостини айтиш керак, авваллари улуғнорликлар яратилган шароитларнинг ноқулайлиги сабаб давлат хизматларига бўлган эҳтиёжларини қондиришда қийинчиликларга учраётганди. Айниқса, махсус қурилмаган бинода замон талаблари ҳамда одамларни рози қилиш даражасида хизмат кўрсатишнинг ўзи мўъжиза эди.\nЭнди эса бир неча йиллардан буён фойдаланилмай, бўш ва нураб ётган бино ўрнида анъанавий архитектура ва халқаро меъморий дизайн билан уйғунлашган Улуғнор туман давлат хизматлари марказининг янги биноси қад ростлади.\nЎзига хос, замонавий кўринишга, барча шароитларга эга Марказ зарур техник жиҳоз ва воситалар билан таъминланган бўлиб, бу ерда жисмоний ва юридик шахсларга 140 дан ортиқ давлат хизматлари кўрсатилади.\nМарказда бир вақтнинг ўзида 15 нафар, бир кунда 300 нафар фуқарога хизмат кўрсатиш имконияти мавжуд. Замонавий тарзда жиҳозланган кенг ва ёруғ хоналар, электрон навбат, ҳордиқ чиқариш учун қулай ва юмшоқ ўриндиқлар, болалар майдончаси, хорижий ва маҳаллий инвесторлар учун алоҳида хоналарнинг мавжудлиги мижозларнинг хизматлар билан боғлиқ ҳар қандай оғирини енгил қилади. Мавжуд мониторлар орқали эса давлат хизматлари кўрсатиш соҳасидаги янгиликлар, давлат хизматлари олиш тартиблари тўғрисидаги роликлар мунтазам намойиш этиб борилади.\nБинода давлат хизматлари марказидан ташқари, туман Фуқаролик ҳолатлари далолатномаларини ёзиш бўлими ҳамда Бош вазир қабулхонаси жойлашди.\nДХА Андижон вилояти бошқармаси матбуот хизмати.


“Расулуллоҳ соллаллоҳу алайҳи васаллам тановул қилган таомлар” — KUKALDOSH.UZ\n06.03.2018 / - Мақолалар, Янгиликлар\nСут ҳақида Қуръон ва ҳадисда келган маълумотлар\nСут Қуръони каримда ҳам, ҳадис шарифларда ҳам таом ва озуқа сифатида зикр этилиб, мадҳ этилган. Аллоҳ таоло “Наҳл” сурасининг 66 оятида қуйидагича марҳамат қилади:\n“Чорва ҳайвонларида ҳам сиз учун, албатта, ибрат бордир. Биз сизларни уларнинг қорнидан, гўнг ва қон орасидан ичувчилар (томоғи)дан осон ўтувчи соф сут ила суғорамиз.”\nЧорва ҳайвонларига – қўй, эчки, сигир ёки туяга боқсангиз ҳам, Аллоҳнинг ягона илоҳ эканига далолат қилувчи белгиларни кўрасиз. Уларнинг яратилиши ва уларга тегишли сон-саноқсиз мўжизаларни бир томонга қўйиб туринг-да, улардан сут чиқишига назар солинг. Биз сизларни чорва ҳайвонлари қорнидан чиқадиган сут билан суғорамиз. Ўша томоғингиздан осонгина ўтадиган, мусаффо сут чорва ҳайвонининг қорнидан томирларига ўтувчи қон ва ташқарига чиқувчи гўнгнинг орасидан чиқади. Ҳайвон еган озуқа унинг қорнига тушади, ҳазм бўлиш жараёнида баъзиси қонга айланиб, томирларига ўтади, баъзиси сутга айланиб, елинига келади. Қолгани ахлатга айланиб, ташқарига чиқади.\nБуни Аллоҳдан ўзга ҳеч ким қила олмайди, албатта. Ушбу оят нозил бўлганидан тортиб, яқин-яқинларгача одамлар сутнинг қон билан гўнг орасидан чиқишини англамас эдилар. Мазкур ҳақиқатни эндигина тушуниб етмоқдалар. Бу нарса Қуръоннинг китоб эканига ёрқин далиллардан бири эмасми? Бу нарса ўша Қуръонни нозил қилган Зот илоҳу маъбуд бўлишга ҳақли эканини кўрсатмайдими? Озгина бўлса ҳам ақли бор одам учун бу нарсаларда битмас-туганмас далиллар бор.\n“Тақводорларга ваъда қилинган жаннатнинг мисоли (шуки): ичида айнимаган сувли анҳорлари, таъми ўзгармаган сутли анҳорлари, ичувчиларга лаззатбахш ҳамр(шароб)ли анҳорлари, мусаффо асалли анҳорлари бор. Улар учун унда барча мевалар ва ўз Роббиларидан мағфират бор. (Ўшалар) оташда мангу қолувчи ва ўта қайноқ сув ила суғорилиб, ичаклари титилиб кетган кимсага ўхшарми?” (Муҳаммад, 15-оят)\nИбн Аббос розияллоҳу анҳумо дедилар: “Бир кун мен ва Холид ибн Валид иккимиз Расулуллоҳ соллаллоҳу алайҳи васаллам билан Уммул муъминин Маймуна розияллоҳу анҳо хоналарига кирдик. (Бу волидамиз бу ул икки зотнинг холалари бўладилар). Онамиз бир идишда сут олиб келдилар. Саййиди олам соллаллоҳу алайҳи васаллам ундан ичдилар. Мен ўнг тарафларида эдим. Холид чап тарафларида эди. У зот дедилар: Эй, Абдуллоҳ, ҳозир ичмоқ сенинг ҳақингдир, чунки ўнгда ўтирибсан, лекин Холидга ўз ҳақингни кечиб берсанг, ихтиёринг бор. Мен айтдим: Ё Расулуллоҳ ўзларидан насиб бўлган сарқит давлатини ҳеч кимга бермасман. Кейин у зот дедилар: Ҳар кимга Аллоҳ Таоло бир қисм таом насиб қилса, кейин ҳамд айтсин: «Ё Аллоҳ, бу берган ризқингни бизлар учун муборак қилгин ва бундан ҳам яхшироғини ато қилгин» ва ҳар кимга Аллоҳ Таоло сут неъматини насиб қилса, десин: «Ё Аллоҳ, бу сут неъматини бизлар учун муборак қилгин ва бу неъматдан бизларга кўпроқ бергил». Кейин Расулуллоҳ дедилар: «Дунёда ҳеч бир неъмат ҳам таом, ҳам шароб бўла олмайди. Магар сут шундай неъматки, инсон учун ҳам таомдир, ҳам шаробдир”.\nМусулмон олимлари дунёга совға қилган ихтиролар (Кафель)


МУРОД ОТАЖОНОВ: «МУАММО ҲАММА ЖАМОАДА БОР»\nСўнгги тур доирасидан ўрин олган «Динамо» - «Сўғдиёна» (2:0)учрашуви якунлангач, ҳар икки жамоа мураббийлари журналистлар саволларига жавоб қайтаришди. «Сўғдиёна» бош мураббийи Мурод Отажоновнинг фикрича, буёғига жамоанинг тақдири раҳбарият қўлида экан.\n- Футболчиларим иккинчи давранинг ярмидан бошлаб ўзларига анча ишонган ҳолда тўп сураётгандилар. Бугун ҳам Самарқандда ўз ўйинимизни кўрсатмоқчи эдик. Ҳатто жамоа тўп билан муомалада бўлишда ёмон ҳаракат қилмади. Бироқ, афсуски бу учун ҳеч ким очко бермайди. Энг асосийси таблодаги ҳисоб. Очколар голлар ва ғалабалар учун берилади. Биз эса гол ура олмадик. Ҳимоя чизиғимизда ҳам муаммолар анча эканлиги бугун яна кўринди. Агар менинг ихтиёримда ҳеч бўлмаса яна бир ойдан ортиқроқ вақт бўлганида мен ҳимоя қўрғонимизни кучайтирардим. Умуман олганда эса жамоа ёмон эмас, йигитлар анча ҳаракат қилишди, бироқ…\n- Жамоада молиявий аҳвол қандай эди?\n- Молиявий муаммолар битта бизда эмас кўпчилик клубларимизда бор. Фарқ шундаки, Жиззахда Самарқанд ёки бошқа жойда бўлгани каби йирик корхона ёки ташкилотлар йўқ. Жамоамиз қишлоқ хўжаликлари ҳисобидан кун кўришга мажбур. Шундай экан бошқаларда бўлгани каби бизда ҳам муаммолар учраб туради. Ўз вақтида «Насаф»да ҳам, «Бунёдкор», «Пахтакор»да ҳам бундай муаммолар бўлган.\n- Энди жамоанинг аҳволи қандай кечади?\n- Барчаси раҳбариятнинг қўлида. Агар улар исташса, жамоада қолиб бошлаган ишларимизни давом эттирамиз. Ахир ҳеч ким ҳам ишни бошлаб, ёниб-куйиб ҳаракат қилиб сўнг шунчаки ташлаб кетишни хоҳламайди. Жамоанинг тақдирини клуб раҳбарияти ҳал этади.\nЎқилди (марта): 1907. Киритилган сана: 2011-11-07 17:04:05.


Яхши тарбия ҳам ибодат - Hidoyat.uz\nАсосий саҳифа Жамият Болалар Яхши тарбия ҳам ибодат\nДинимизда оналар улуғланади. Улар бу эъзозга муносиб бўлишлари учун энг олдин фарзандларини тўғри тарбиялашда фидойилик кўрсатишлари керак. “Туққан она кундан яхши, боққан она ундан яхши” дейилади халқ мақолида. Боқиш фақат қорнини тўйғазиш, эгнини бутлаш эмас. Онанинг асл мақсади, фарзандининг қалбида эзгулик уйғотиш, яхшилик ниҳолини ундириш бўлмас экан, чинакам инсоннинг камол топиши мушкул. Шунинг учун маърифатпарвар олим Исмоил Ҳаққий бундай дейди: “Жамиятнинг ҳақиқий саодати яхши тарбия кўрмиш, фазилатли хотинлар ила қоимдир. Хотинлар инсониятнинг ярмисидир…” (“Иштирокиюн” газетаси, 1919 йил 22 июл, 134-сон) Оналаримиз фарзанд тарбиясига бир лаҳза ҳам бепарво бўлмасликлари керак.\nФарзанд яхшиликни ҳам, ёмонликни ҳам илк бор оилада кўради. Ота-она унга ҳар бир ишда ўрнакдир. Болалар катталарнинг юриш-туришига, хулқ-атворига тақлид қилади. Уларни тўғри йўлга солиш учун ота-оналарнинг ўзлари тарбияли бўлишлари зарур.\nМутахассисларнинг айтишича, бола икки-уч ёшидаёқ баъзи нарсаларни идрок эта бошлайди. Беш ёшгача қандай тарбияланса, кейинчалик хулқи шундай шаклланади. Кейинги уринишларнинг натижаси кам бўлиши кузатилган.\nУнга гўдаклигидан дастурхон одобини ўргатиш керак: бола овқатланишдан олдин қўл ювишга, луқмани катта олмасликка, меъёридан ортиқ емасликка, овқатдан сўнг дуо қилишга, кейин яна қўл ювишга одатлансин.\nБола қандай китоб ўқиётганини, кимлар билан дўстлашгани, қандай филмларни томоша қилишини доим назорат қилиб туриш керак. Катталарга хос ҳикоя ва суҳбатларни тинглашдан узоқ тутган маъқул. Тарбиясига ёрдам берадиган, пайғамбарлар ва буюк зотлар ҳақидаги эзгуликка чорловчи ривоятлар, ҳикоялардан кўпроқ айтиб бериш керак. Болалар ахлоқига ёмон таъсир кўрсатадиган китобларни ўқишмасин, ҳаёсиз, шафқатсиз филмларни кўришмасин.\nБолани ҳар қандай ҳолатда ҳам уриш тўғри эмас. Хатосини тушунтириб, қилган иши ёмонлигига ишонтириш керак. Тарбияда ширин сўз энг самарали усул. Бир нарсани ўргатишга ва бир ишдан қайтаришга қаттиқ турмай. Кескин буйруқ бермай, амалий таъсир ўтказган яхши. Оналар: “Болам қулоқ солмаяпти”, деб нолиб юришлари. Аслида, бу ҳол дўқ қилиш, жазолаш, қўрқитиш билан орттирилган сохта обрў оқибатидир. Бундай ҳолат болани онадан бездиради. Натижада, гўдак иродасиз бўлиб ўсади.\nЁшлигидан болага авратини беркитишни ўргатинг, ҳаёли бўлиб улғаяди. Ўртоқларини ҳурмат қилишни билсин, мақтончоқликдан сақланади. Бировдан бир нарса олса, тезда эгасига қайтаришга одатлантиринг, омонатдорлик масъулиятини ҳис этади. Ҳатто ерда ётган. Эгаси йўқ нарсага ҳам қўл узатмасин.\nБолага кичиклигиданоқ катталар олдида одоб билан туришини, керишмасликни, бармоқларини қирсиллатмасликни, кўп гапирмасликни, оёқларини чалкаштириб ўтирмасликни ўргатиш керак.\nФарзандлар келажагини ўйлаган ота-оналар ўзаро муомалада ҳам паст-баландни ҳисобга олиб, ўринли сўзлашишади. Чунки болалар яхши билан ёмонни катталардек фарқлашмайди. Шу боис бирор ёмонлик қилиб қўйишса, афсус чекишмайди. Агар вақтида яхши сўз билан тушунтирилса, унда эзгуликка интилиш ҳисси кучаяди.\nЯхши тарбия ҳам ибодатдир. Бола азиз, одоби ундан азиз, деб бежиз айтишмайди. Хуллас, ўғил-қиздек улуғ неъматнинг қадрига етайлик, уларга чиройли хулқни мерос қолдирайлик.\n“Мўминалар” журналининг 2020 йил 6-сонидан


Республика ОТМларининг контракт қиймати миқдорлари белгиланди - UzNews.uz\nРеспублика ОТМларининг контракт қиймати миқдорлари белгиланди\n2019/2020 ўқув йилидан бошлаб Республика олий таълим муассасаларида амал қиладиган тўлов-контракт қиймати миқдорлари эълон қилинди.\nЭнди тўлов-контракт қиймати меҳнатга ҳақ тўлашнинг энг кам миқдори (МҲТЭКМ) асосида белгиланади, деб хабар бермоқда Олий таълим вазирлиги. Ҳозирда меҳнатга ҳақ тўлашнинг энг кам миқдори – 634 880 сўмни ташкил этади.\nБакалавр йўналишлари бўйича битта талабани тўлов-контракт шаклида бир йиллик ўқитиш қиймати танланган йўналишга боғлиқ бўлади:\nПедагогика, шу жумладан касбий таълим – 17 МҲТЭКМ;\nСанъат – 19 МҲТЭКМ;\nГуманитар фанлар – 17 МҲТЭКМ;\nШарқ филологияси, туркий тиллар филологияси, роман-герман филологияси, таржима назарияси ва амалиёти, ўзбек-инглиз таржима назарияси ва амалиёти – 18 МҲТЭКМ;\nЖаҳон сиёсати – 22 МҲТЭКМ;\nМатематика, амалий математика ва информатика, табиий фанлар – 17 МҲТЭКМ;\nСоциология ва психология – 17 МҲТЭКМ;\nЖурналистика ва ахборот – 17 МҲТЭКМ;\nИқтисод – 21 МҲТЭКМ;\nЖаҳон иқтисодиёти ва халқаро иқтисодий муносабатлар – 22 МҲТЭКМ;\nҲуқуқ – 22 МҲТЭКМ;\nМуҳандислик иши, ишлаб чиқариш технологиялари – 17 МҲТЭКМ;\nКомпьютер технологиялари ва информатика, алоқа ва ахборотлаштириш, телекоммуникация технологиялари – 18 МҲТЭКМ;\nАхборот-коммуникация технологиялари соҳасида иқтисодиёт ва менежмент – 21 МҲТЭКМ;\nАрхитектура ва қурилиш – 18 МҲТЭКМ;\nАрхитектура, қишлоқ ҳудудларини архитектура-лойиҳавий ташкил этиш – 19 МҲТЭКМ;\nҚишлоқ, ўрмон ва балиқ хўжалиги, қишлоқ хўжалигида менежмент, қишлоқ хўжалик техникаси, ветеринария, ирригация ва мелиорация – 17 МҲТЭКМ;\nСоғлиқни сақлаш – 21 МҲТЭКМ;\nИжтимоий таъминот – 17 МҲТЭКМ;\nХизмат кўрсатиш соҳаси – 18 МҲТЭКМ;\nСпорт фаолияти – 17 МҲТЭКМ;\nТранспорт – 17 МҲТЭКМ;\nАтроф-муҳит муҳофазаси, ҳаётий фаолият хавфсизлиги – 17 МҲТЭКМ.\n6 феврал, 10:12\n1 феврал, 18:26\n31 январ, 12:12\nЎзбекистон мактабларида дарсликлар учун ижара тўлови миқдори белгиланди


“…воқеадан тахминан бир ҳафтача вақт ўтиб, “қора зона”лар чиғириқларидан ўтиб, “мужик”лигини йўқотмаган Эрих исмли йигит (лақаби “Немис”) ўша Гаррининг юзига писка (бритва) тортиб юборади ва 15 сутка изоляторда ўтириб чиқади…”.\n«Элтуз» нашри Муҳаммад Бекжоннинг «Қўрқувнинг нариёғида» (Алвидо, Жаслиқ!) иккинчи китоби, 3-қисми аудиоверсиясини тақдим этади.\nКитобнинг бу қисмида муаллиф 2007 йил баҳоридаги воқеалар – “Косон” зонасининг “қора” тарафидан “оқ” тарафига кўчиш, адолатпарвар завхознинг мардлиги ва козёл Гаррининг жазоланиши ҳақида ҳикоя қилади.\nСуратда: “Қўрқувнинг нариёғида” китоби муаллифи Муҳаммад Бекжон АҚШда фарзандлари ва набиралари билан. 2018 йил 29 сентябрь.\ndata-title="«Қўрқувнинг нариёғида» (Алвидо, Жаслиқ!) 3-қисм, Кўчиш" data-description="<!-- wp:paragraph --> <p>"…воқеадан тахминан бир ҳафтача вақт ўтиб, "қора зона"лар чиғириқларидан ўтиб, “мужик”лигини йўқотмаган Эрих исмли йигит (лақаби “Немис”) ..." data-image="https://eltuz.com/wp-content/uploads/2019/04/r6247319.jpg" data-url="https://eltuz.com/sas/210021/" data-services="facebook,odnoklassniki,twitter,telegram" data-counter="ig">\nИстеъфодаги подполковник. Хожатхонасиз уйда 40 йил\nСобиқ ҳарбий, истеъфодаги кекса подполковник, 77 ёшли Ботир Шерматович Тошмуҳаммедов 1976 йилдан буён мудофаа кучларига қарашли икки хонали уйида ...


Фуқаронинг кредит ажратилиши бўйича аризасига кўра Савдогарбанк Шайхонтохур филиали томонидан кредит шартномасига асосан кредит маблағи ажратилган.\nУшбу кредит шартномасига илова қилинган тўлов жадвалига асосан фуқарога ҳар ойда тўлаши лозим бўлган тўлов суммаси имзоланиб, таништирилган ва бир нусхаси фуқарога тақдим этилган.\nФуқаро, кредит шартномасида ўзига юклатилган мажбуриятларини бажармасдан, кредит қарздорлик суммасини кечиктириб тўлаб келган. Шу боис унга огоҳлантириш хати ҳам юборилган.\nШундан сўнг, Фуқаро 2020 йил 24 ноябр куни соат 13:30 ларда Савдогарбанк Шайхонтохур филиалига келган. Ушбу вақтда банкнинг чакана амалиёт бўлими ходимлари тушликда бўлган, иш жойида ўтирган банк ходими олдига бориб кредит фоизини тўлашлиги учун қанча фоиз қарздорлик суммаси борлигини сўраган.\nБанк ходими эса кредит шартноманинг 2-қисмига асосан қарз олувчининг пластик картасидан микроқарз тўловини тўлов жадвалига мувофиқ акцептсиз тарзда ечиб олинганлигини айтган.\nМуддатида тўланмаган кредит қарздорликнинг рухсатсиз олиб қўйилганлигидан норози бўлиб, жаҳли чиққан фуқаро ва банк ходими ўртасида низо келиб чиққан ва кўчага чиқиб ўзаро тушунмовчилик сабабли, муштлашиб кетишган. Орадан икки кун ўтиб, фуқаро ва банк ходими бир-бирларидан кечирим сўраб, ўзаро бир-бирига нисбатан даъво ҳамда низо йўқлиги ҳақида келишиб олган.\nШу ўринда, Банкимизнинг ҳурматли мижозларидан олган кредитлари бўйича тўловларни имконингиз даражасида ўз вақтида амалга оширишларини ҳамда кредит ёки бошқа тўловлар тўланиши юзасидан тушунмовчиликлар пайдо бўлса, Савдогарбанк Бош офисидаги 71-256-62-65 ёки 24 соат узлуксиз ишлайдиган 71-200-27-00 телефон рақамларига мурожаат қилишларини сўраймиз.


2013 йилда Ўзбекистон нефть ва газ захираларини олдинги даражада сақлаб қолди - Anhor\nAnhor Все посты 2013 йилда Ўзбекистон нефть ва газ захираларини олдинги даражада сақлаб қолди\n2013 йил якунлари бўйича Ўзбекистондаги тасдиқланган нефть захиралари 100 млн тоннани (0,6 млрд баррель), табиий газ захиралари – 1,1 трлн кубометрни ташкил этди, бу 2012 йилги даражага тўғри келади, дейилади British Petroleum (BP) компаниясининг жаҳон энергетикаси бўйича ҳисоботида.\nBP экспертларининг фикрича, 2013 йилда Ўзбекистон нефть қазиб чиқариш ишларини 7,1 фоизга – 2,9 млн тоннагача камайтирган. Компания Ўзбекистон суткасига ўртача 63 минг баррел нефть қазиб чиқарганини қайд этади (бу 2012 йил билан солиштирганда 7,1 фоизга кам). Ўтган йили республикадаги нефть истеъмоли ҳажми 2012 йил билан солиштирганда 2,1 фоизга – 3,3 млн тоннагача ошган, 2013 йили мамлакат ичидаги ўртача суткалик нефть истеъмоли 70 минг баррелни ташкил этган.\nBP компаниясининг ҳисоб-китобларига кўра, 2013 йилда Ўзбекистон 55,2 млрд кубометр табиий газ қазиб чиқарган, бу 2012 йилдагига қараганда 2,8 фоизга кам. 2013 йилда газ истеъмоли 3,3 фоизга – 45,2 млрд кубометргача камайган.\nЎзбекистонда углеводородларни қазиб чиқариш ва қайта ишлаш бўйича миллий оператор ҳисобланган “Ўзбекнефтгаз” МХКнинг қуввати йилига қарийб 70 млрд кубометр ҳажмда табиий газ ва 8 млн тонна ҳажмида суюқ углеводородларни қазиб чиқариш имконини беради, деб ёзади Oilru.com.\nХолдинг берган маълумотларга кўра, Ўзбекистонда разведка қилинган ва қазиб чиқарилаётган углеводород захиралари 2,52 млрд тоннадан зиёд шартли ёнилғини ташкил этади, улардан қарийб 65 фоизи газ захираларига тўғри келади.\nБугунги кунда Ўзбекистонда нефть, газ конденсати ва табиий газ қазиб чиқариш бўйича расмий статистика маълумотлари нашр этилмаяпти.\nзахираларқазиб чиқаришнефтьтабиий газ


Амалий кейс – Urologic Complex\nПрактический кейс – Лапароскопическая нефрэктомия\nПарауретрал киста унчалик кенг тарқалган касаллик эмас. Биринчи марта 1880 йилда тасвирланган. Статистик маълумотларга кўра, ушбу патология аёлларнинг уч фоизидан кўп бўлмаганида аниқланади. Кўпинча, бу йигирма ёшдан эллик ёшгача бўлган даврда аниқланади. Юқорида айтиб ўтганимиздек, тахминан етмиш фоиз ҳолатларда ушбу неоплазма айнан скин безларидан ҳосил бўлади. Қолган ўттиз фоизни гартнерлар ҳисобга олишади. Ушбу касалликнинг энг хавфли асорати – бу пайдо бўлган ўчоқнинг хавфли тус олишидир. Бироқ, бу жуда кам учрайди.\nПарауретрал кистанинг ривожланишининг асосий сабаби – скин безининг тиқилиб қолиши туфайли экссудатнинг тўпланиши. Кўпинча, бу сийдик чиқариш каналидан узатилган яллиғланиш жараёнлари сабаб бўлади. Ушбу ташхис қўйилган аёлларнинг қирқ фоиздан кўпроғида гонококк флораси мавжуд бўлиб, бу яллиғланиш бошланишига сабаб бўлади. Бошқа ҳолларда, оппортунистик бактерияларнинг роли исботланган. Яна бир муҳим омил шикаст етказувчи омиллардир. Бир қатор беморларда парауретрал безлар қўпол жинсий алоқа фонида блокланиб қолади. Қийин меҳнат скин безларига ҳам зарар етказиши мумкин. Бундан ташқари, турли хил тиббий манипуляциялар каби предиспозиция қилувчи омил ҳақида гапириш керак. Бунга уретрал кенгатириш мисол бўлади.\nПарауретрал кистлар камроқ туғма характерга эга . Бундан ташқари, баъзида уларнинг пайдо бўлишининг аниқ сабабларини аниқлаб бўлмайди. Асосий хавф гуруҳига турли хил жинсий аъзолар инфекциялари билан касалланган аёллар, шунингдек иммунитетни пасайтирадиган, масалан, иммуносупрессив дориларни қабул қилаётган беморлар киради.\nУшбу касалликнинг ривожланиш механизми жуда оддий. Дастлаб, юқумли хусусиятга эга бўлган скин безлари ҳудудида яллиғланиш реакцияси ҳосил бўлади. Ушбу яллиғланиш шишнинг кучайишига олиб келади, бу еса безнинг блокланишига сабаб бўлади. Экссудат тўпланиб қолганда, парауретрал безнинг босқичма-босқич ўсиши кузатилади, бу охир-оқибатда киста бўшлиғини ҳосил бўлишига олиб келади. Вақт ўтиши билан бундай бўшлиқ, қоида тариқасида, катталашиб боради ва сийдик йўлини сиқиб чиқара бошлайди. Баъзида киста ўз-ўзидан ёрилиб кетиши мумкин. Бундай ҳолда, унинг таркиби сийдик каналининг ёлига киради.\nУшбу патологик жараённинг таснифи унинг туғма ва орттирилган шаклларини ўз ичига олади. Шуниси эътиборга лойиқки, туғма шакли жуда кам учрайди. Бундан ташқари, мукозал бўшлиқ қайси анатомик шаклланишдан келиб чиққанига қараб турларга бўлинади.\nҲурматли дўстлар, биз сизлар билан гинекологимиз Абдусаматова Мадина Фарруховна томонидан урологлар билан биргаликда амалга оширилган, сийдик йўлидаги муваффақиятли радикал операциянинг яна бир ҳолатини баҳам кўришдан хурсандмиз.\nБемор М.М., 24 ёш.\nТашхис: Парауретрал киста\nҚабул пайтида шикоятлар: жинсий аъзолар оғриғи, сийдик чиқаришда қийинчилик.\nАнамнезидан кўп йиллардан бери касал. (турмушга чиқмаган)\n2019 йил бошида кистанинг таркиби я /м бўйича клиникада аспирация қилинди, аммо 3 ойдан кейин қайталаниш юз берди. Кейин у консерватив усулда даволанди, эффектсиз.\n10.09.2019 йилда у бизнинг клиникамизга мурожаат қилди.\nЎтказилган операция: Парауретрал кистани олиб ташлаш. (қизлик пардаси сақланиб).\nАмалиётдан кейинги 2-кун уйга жўнатилди.\nОперациядан кейинги давр ўзгаришларсиз.\nАзиз дўстлар, ушбу патологияга оид саволларингиз бўлса, гинекологингиздан маслаҳат сўрашингиз мумкин.\nСаволлар бўйича + (998 78) 140-03-03, + (998 78) 140-01-60 рақамларига қўнғироқ қилишингиз мумкин. Манзил: Тошкент шаҳри, Учтепа тумани, 12-квартал, ст. M. Шайхзода,7 уй.\nTelegram канали: https://t.me/urologic_uz


Сурайёнинг тошланиши • NeMolchi.uz\nBosh sahifa Statistikalar Сурайёнинг тошланиши\n14 яшар янги хотин олишни истаган Али Сураёни хиёнатда айблаб, туҳмат қилди. Мулла қамоқхонада ўтказган ўтмишини эҳтиёткорлик билан яширади. Қишлоқ каттаси қишлоқдаги аксарият эркаклар учун “қулай” бўлган фикрга қарши чиқишга иродаси етмайди. Сурайё тошбўрон қилишга ҳукм қилинган. Аёлни белигача чуқурга кўмиб, узоқ ва оғриқли ўлимни раво кўришди. Заҳро учун адолатдан ягона умид – оламга рўй берган зўравонлик ҳақида гапириб берадиган журналистдир.


Оталар куни (Father’s day) – Yashil sharfli qiz\nБиринчи маротаба бу байрам ҳақида эшитганимда , бизда ҳам нишонланишини жуда-жуда ҳохладим, зеро бизнинг оталаримиз ҳам алоҳида кунда эътироф қилинишга муносиб, ҳатто бундан ортиғига ҳам…\nВикипедиани титкилаб ўтириб, «Оталар куни» ҳақидаги ажойиб маьлумотларга кўзим тушди. Бу байрам илк маротаба Америка томонларда 1910-йил 19- июн куни миссис Сонара ҳайрихохлиги остида отасининг шарафига уюштирилган экан. Завжасининг вафотидан кейин ота ўзининг манфаатларидан дилбандларини устун қўйиб, ёлғизликда 6 фарзандни ўстириб , тарбиялайди. Фарзандлар отасига бўлган мухаббатларини изхор этиш мақсадида, ушбу байрамга асос солишган экан. Шу тарзда ушбу кун оммалашиб, июн ойининг хар 3-якшанбасида миллий байрамга айланган. Хозирда дунёнинг жуда кўплаб мамлакатларида оммавий тарзда нишонланиб келинмоқда.\nАслида ғарб мамлакатлари хаёт тарзидан прототип ясаб олиб , оммага жар солганларни унча хушламайман, лекин уларнинг яхши жихатларидан ўрнак олса арзийди!\nБаьзан Онажонлар байрамида эркакларнинг «-нега бизга хам атаб байрам қилишмайди?» деган хазилларни эшитиб коламиз. Рост, нега оталар учун бирор кунни байрам сифатида нишонламаймиз?\nҚизлар учун падари бузруквор – энг биринчи панох, чин маьнода қахрамон, уларнинг тимсолида орзудаги шахзода гавдаланади, битмас-тугамас ва хеч қандай шартларсиз мехрибон инсон. Оталарнинг фарзандларга муносабати оналарникидан фарқ қилади, улар хиссиётларини кўз қарашлари билан юрак қўрига яширишни афзал билишади.\nДадажонимни шу ерда туриб байрами билан табриклашга қарор қилдим, Дадажон борлигингиз ва мени дунёга келтирганингиз учун рахмат ва Тангримга бехисоб Шукрлар!!! Баьзан сизга муносиб фарзанд бўла олмаганим юрагимни ўртайди, мени ҳар қандай вазиятда қўллаганингиз учун, хатолардан тўғри ҳулоса чиқаришни ўргатганингиз учун, бизга чексиз мехр ва улкан имкониятлар берганингиз учун РАҲМАТ!!! Онажоним билан сизга узоқ, мазмунли, фаровон хаёт тилайман. Сизлар билан кўнглим тўқ, юрак хотиржам…\nОталар ҳақида айтилган энг гўзал қўшиқлардан бирини армуғон қиламан!